text:
56/2011. (HK 15.) HM KÁT–HVKF e g y ü t t e s intézkedése a Honvédelmi Minisztérium, valamint az irányítása alá tartozó egyes szervezetek szervezeti- és létszám racionalizálásának feladatairól szóló 103/2011. (IX. 23.) HM utasításban meghatározottakkal összefüggő szakmai feladatok végrehajtásáról.
A honvédelemről és a Magyar Honvédségről szóló
2004. évi CV. törvény 100. § (3) és (4) bekezdése, 101. §
(4) és (5) bekezdése, valamint 110. § (2) bekezdése alapján
a Honvédelmi Minisztérium, valamint az irányítása alá tartozó egyes szervezetek szervezeti- és létszám racionalizálásával kapcsolatos egyes szakmai feladatok végrehajtásáról az alábbi
együttes intézkedést adjuk ki. 1. Általános rendelkezések 1. Az intézkedés hatálya a Honvédelmi Minisztériumra
(a továbbiakban: HM), a honvédelmi miniszter (a továbbiakban: miniszter) közvetlen alárendeltségébe, valamint
felügyelete alá tartozó szervezetekre, továbbá a Magyar
Honvédség (a továbbiakban: MH) végrehajtásban érintett
katonai szervezeteire (a továbbiakban együtt: érintett szervezetek), illetve azok hivatásos és szerződéses katona-,
kormánytisztviselő-, és közalkalmazotti állományára
(a továbbiakban együtt: állomány) terjed ki.
2. Az érintett szervezetek a Honvédelmi Minisztérium,
valamint az irányítása alá tartozó egyes szervezetek szervezeti- és létszám racionalizálásának feladatairól szóló
103/2011. (IX. 23.) HM utasításban (a továbbiakban: HM
utasítás) meghatározott feladataik határidőre történő végrehajtása érdekében a jelen együttes intézkedésben szabályozott szakmai követelmények alapján végzik tevékenységüket.
3. A végrehajtásban érintett szervezet vezetője az állományra vonatkozó döntését a Magyar Honvédség hivatásos és szerződéses állományú katonáinak jogállásáról
szóló 2001. évi XCV. törvény (a továbbiakban: Hjt.), a
kormánytisztviselők jogállásáról szóló 2010. évi LVIII.
törvény (a továbbiakban: Ktjv.) és a közalkalmazottak jogállásáról szóló 1992. évi XXXIII. törvény (a továbbiakban: Kjt.), valamint a végrehajtásukra kiadott rendelkezések előírásai szerint hozza meg, különös figyelemmel arra,
hogy a személyügyi eljárás során az érintett állomány részére az e pontban felsorolt járandóságok és jogosultságok
biztosításra kerülnek.
4. A szervezeti- és létszám racionalizálás során a munkáltatói jogkört gyakorló vezetők – az illetékes személyügyi szervekkel történő folyamatos kapcsolattartás mellett
– a szervezetre meghatározott létszámarányok (létszámkeret) figyelembe vételével a működőképesség és a feladatok
végrehajtásához szükséges személyi állomány biztosítására, a vezetői munkakörök számának csökkentésére törekednek.
2. A személyügyi munkával kapcsolatos
általános rendelkezések 5. A feladatok végrehajtásának előkészítése során a
munkáltatói jogkört gyakorló vezetők, valamint a személyügyi szervek a szervezeti- és létszám racionalizálási
feladatok végrehajtásának megkezdése előtt:
a) a humánerőforrás tervezése, a személyügyi döntések
előkészítése és a vezetők tájékoztatásához szükséges információk biztosítása érdekében ellenőrzik a személyügyi
alapnyilvántartásokat, a számítógépes nyilvántartó rendszert (a továbbiakban: HM KGIR+) is beleértve;
b) pontosítják a végrehajtásban érintett szervezeteknél
beosztást be nem töltők, de személyügyi és pénzügyi ellátásra utaltak (munkajogi vagy rendelkezési állományban
lévők), továbbá képzésben résztvevők számát, helyzetét;
c) pontosítják az előmeneteli szabályok alapján magasabb beosztásba kinevezésre számításba vehetők nyilvántartását. A szervezeti racionalizálással összefüggésben beosztásba helyezésekre abban az esetben kerül sor, ha az il
leszkedik az előmeneteli rend szabályaihoz, és az érintett
személy rendelkezik a tervezett beosztáshoz rendelt követelményekkel;
d) az állományilletékes vezetők intézkednek arra vonatkozóan, hogy az alapnyilvántartást végző személyügyi
szervek jelen együttes intézkedés hatálybalépését követően haladéktalanul név szerinti kimutatást kapjanak azon
állományról, akik részére az adott szervezetnél beosztás
nem biztosítható;
e) az érintett szervezetek vezetői intézkednek, hogy jelen együttes intézkedés hatálybalépését követően az alapnyilvántartást végző személyügyi szervek azonnal név
szerinti tájékoztatást kapjanak a továbbfoglalkoztatásra
tervezett állományról a szervezetre vonatkozó munkaköri
jegyzék nevesített változatának megküldésével.
A csoportos létszámcsökkentés végrehajtása során az
érintett szervezet vezetője a Munka törvénykönyvéről
szóló 1992. évi XXII. törvény (a továbbiakban: Mt.) csoportos létszámleépítésre vonatkozó 94/A.–94/H. §-aiban,
illetve kormánytisztviselők esetében a kormánytisztviselők jogállásáról szóló 2010. évi LVIII. törvény 10. § (6) és
(7) bekezdésében meghatározottak megfelelő alkalmazásával jár el.
3. Személyi beszélgetések végrehajtására vonatkozó
rendelkezések 6. Az érintett szervezet állománytáblájának, illetve
munkaköri jegyzékének kiadását követő két munkanapon
belül az adott beosztás (munkakör) feltöltésére (feltöltésének megtervezésére) felhatalmazott vezető – a személyi
beszélgetések előkészítése érdekében – az illetékes személyügyi szervek bevonásával pontosítja a továbbfoglalkoztatásra tervezett, valamint nem tervezett állományra
vonatkozó elgondolásokat.
7. A személyügyi szervek a személyügyi igazgatási eljárás során keletkező adatok egységes rendben történő feldolgozása érdekében gondoskodnak arról, hogy a keletkező személyügyi parancsok és határozatok egy példánya – a
jogerőre emelkedést követően a lehető leghamarabb, de
legkésőbb 30 napon belül – a vonatkozó intézkedésben
meghatározott módon az MH Katonai Igazgatási és Adatfeldolgozó Központ (a továbbiakban: MH KIAK) (2011.
november 14-ét követően MH Hadkiegészítő és Központi
Nyilvántartó Parancsnokság) részére megküldésre kerüljenek.
8. A személyi beszélgetések lefolytatására a hivatásos
és szerződéses katonai szolgálat létesítéséről, módosításáról, megszüntetéséről, tartalmáról, valamint az integrált
személyügyi igazgatás és egységes nyilvántartás rendjéről
szóló 10/2002. (III. 5.) HM rendelet (a továbbiakban: R.)
118. § (6) bekezdése figyelembe vételével 2011. október
17. és 2011. október 28. közötti időszakban kerül sor. Az
átalakítással, illetve megszüntetéssel érintett szervezetek
esetében az R. 118. § (6) bekezdésében nevesített bizott
ság tagja az új szervezetek megalakításával megbízott vezető is. A beosztásba és a szolgálati viszony megszüntetésére tervezett állományra vonatkozó javaslatokat a személyi beszélgetést követően haladéktalanul, de legkésőbb
2011. november 4-ig felterjesztik a munkáltatói jogkörrel
rendelkező vezető részére.
9. A Ktjv., illetve a Kjt. hatálya alá tartozó munkavállalókkal a személyi beszélgetéseket a végrehajtásban érintett
szervezet vezetője az illetékes személyügyi szerv bevonásával folytatja le.
10. A személyi beszélgetés során az R. 118. § (6) bekezdésében meghatározott bizottság, illetve a végrehajtásban
érintett szervezet vezetője biztosítja az érintett által kért és
általa megjelölt érdekképviseleti szerv képviselőjének jelenlétét. Erről az érintett a személyi beszélgetés kezdetén,
jegyzőkönyvbe foglalva nyilatkozik.
11. Ha az állomány tagja szakszervezeti tisztséget tölt
be, az R. 118. § (6) bekezdésében meghatározott bizottság,
illetve a végrehajtásban érintett szervezet vezetője az Mt.
28. § (1) bekezdésében meghatározottak szerint jár el.
12. A személyi beszélgetés során az állomány tagja tájékoztatást kap:
a) jogairól, jogviszonyának módosításáról, a jogviszony
megszüntetéséről, valamint ezek jogszabályi következményeiről;
b) felmentés esetén a szolgálati viszonyban álló személy
– különös tekintettel az egyes gazdasági és pénzügyi tárgyú törvények megalkotásáról, illetve módosításáról szóló
2010. évi XC. törvénnyel bevezetett különadóra vonatkozó rendelkezésekre – felmentési idő hosszára vonatkozó
kezdeményezési jogáról;
c) a személyügyi eljárás alapján hozott vezetői döntéssel kapcsolatos jogorvoslati lehetőségről.
13. A személyi beszélgetés keretében – szolgálati nyugdíjra jogosultság esetén – az érintett részére átadásra kerül
a lakhatás-támogatás, illetve a korábban megszerzett lakhatás-támogatási formákkal kapcsolatos lehetőségekről,
az érintett jogairól szóló, a jogi szolgálat és a HM Hadfelszerelési és Vagyonfelügyeleti Főosztály (a továbbiakban:
HM HVF) által elkészített „Tájékoztatás”.
14. Az illetékes személyügyi szervek a szervezési időszakban naprakész nyilvántartással rendelkeznek a végrehajtásban érintett szervezetek állománykategóriánkénti
rendszeresített és meglévő létszámáról, illetve a kiáramlás
létszámviszonyairól. A nyilvántartásokat a HM illetékes
személyügyi szervei vezetőinek intézkedése szerint felterjesztik.
15. Az állomány azon tagjai esetében, akik házastársi vagy
közokirattal igazolt élettársi kapcsolatban élnek, mindkét fél
jogviszonyának megszüntetésére – amennyiben mindkét fél
ellátás nélkül maradna (ebből a szempontból a munkanélküli
ellátás nem tekinthető ellátásának) – csak az erre vonatkozó
írásbeli, együttes beleegyezésük után kerülhet sor. E korlátozás nem vonja maga után az érintett személy azonos szervezetnél azonos beosztásban (munkakörben) történő foglalkoztatásának kötelezettségét.
4. A hivatásos és szerződéses állományra vonatkozó
rendelkezések
16. A beosztásba nem helyezhető, az MH hivatásos és
szerződéses állományú tagjai (a továbbiakban: katonaállomány) további szolgálati jogviszonyával összefüggő döntésre vonatkozó második, illetve harmadik körös személyi
beszélgetések lefolytatása érdekében a Honvéd Vezérkar
(a továbbiakban: HVK) személyzeti csoportfőnök javaslatot tesz a személyi beszélgetések lefolytatásához szükséges bizottságok összetételére és működési rendjük biztosítására.
17. A második, illetve harmadik körös személyi beszélgetések jelen együttes intézkedés 8–11. pontjaiban meghatározottak szerint kerülnek lefolytatásra és azokról jegyzőkönyv készül.
18. A személyügyi eljárás az alábbiak szerint kerül lefolytatásra:
a) az első körben 2011. október 14-ig az érintett vezetők
megtervezik a meglévő katonaállomány beosztásba helyezését, illetve jogviszonyának más módon történő rendezését. Az érintett szervezet vezetője/új szervezet kijelölt vezetője, illetve a munkáltatói jogkört gyakorló által kijelölt
vezető 2011. október 17. és 2011. október 28. közötti időszakban lefolytatja a személyi beszélgetést a más szervezet állományába átcsoportosításra tervezett (tervezhető)
katonaállománnyal és kezdeményezi az érintett áthelyezését, kinevezését. Az elöljárói döntési hatáskörbe tartozó
személyi javaslatokat – csatolva a személyi beszélgetési
jegyzőkönyvet – az állományilletékes vezető a személyi
beszélgetést követő három munkanapon belül felterjeszti
az elöljáró személyügyi szerv részére. A személyügyi eljárások időbeni ütemezése során, kiemelt figyelmet kell fordítani a katonaállomány azon tagjaira, akik részére beosztás nem biztosítható, és 2011. december 31-ig rendelkeznek a szolgálati nyugdíjjogosultsághoz szükséges 25 év
tényleges szolgálati idővel;
b) a második és harmadik körben összevontan lefolytatott személyügyi beszélgetés alapján – figyelemmel az R.
123/A. §-ra – 2011. november 14-ig a HVK személyzeti
csoportfőnök javaslatot tesz a létszámtöbbletet képező és a
rendelkezési állományba beosztásra várók csoportjában
lévők beosztásba helyezésére;
c) a végrehajtásban érintett szervezetek vezetői hatáskörüknek megfelelően szervezik az első körös személyi
beszélgetéseket, illetve a HM illetékes személyügyi szervek vezetőinek intézkedésére részt vesznek a második és
harmadik körös eljárásban;
d) figyelemmel az R. 123/A. §-ában foglaltakra, második és harmadik körös személyi beszélgetésre csak azon
személyek esetén kerül sor, akik részére az első körös személyi beszélgetésen beosztás nem került felajánlásra és az
érintett kérte továbbfoglalkoztatási lehetőségének MH
szintű vizsgálatát.
19. Az MH rendelkezési állományába tartozó, szolgálati
viszonyban lévő katonaállomány megtartására, illetve
szolgálati viszonyban lévő katonaállomány rendelkezési
állományba történő helyezésére csak a jogszabályi feltételek érvényesülése esetén, a tervezett beosztás egyidejű
megjelölésével kerülhet sor. A rendelkezési állományba
tartozó, de beosztásba helyezésre nem tervezettek jogviszonyának megszüntetésére kerül sor a 18. pont b) alpontban megjelöltek figyelembe vételével, amennyiben jogszabály másként nem rendelkezik. Rendelkezési állományba helyezésre kizárólag a HVK személyzeti csoportfőnök által végrehajtásra kerülő összevont második és
harmadik körös személyi beszélgetés alapján kerülhet sor.
20. A katonaállomány azon tagja esetében, aki a személyügyi alapnyilvántartás adatai alapján rendelkezik a
nyugállományba helyezéshez szükséges szolgálati idővel
és szolgálati viszonya megszüntetését tervezi, valamint
nem rendelkezik – szolgálati nyugdíjjogosultságról szóló
vagy a Hjt. 214. § szerinti rögzített nyugdíjat megállapító –
a HM Közgazdasági és Pénzügyi Hivatal (a továbbiakban:
HM KPH) által kiadott határozattal a személyügyi szervek
a személyi beszélgetést megelőzően beszerzik a szolgálati
idő megállapításáról szóló határozatot.
21. Kinevezésekre vonatkozó javaslat megtételére az
előmenetelre vonatkozó jogszabályi előírások betartása
mellett, az R. 109. § (2) bekezdésében foglaltakra figyelemmel kerül sor.
22. A személyügyi eljárás jogszabályban nem rendezett
technikai szabályait a HM illetékes személyügyi szervek
vezetői határozzák meg és egyben biztosítják, hogy a jelenleg tanulmányaikat folytatók, valamint külföldi szolgálatukat 2012. évben befejezők, továbbá a Hjt. 48. § (1) bekezdés b)-e) pontjai szerint az MH rendelkezési állományába tartozók beosztásba helyezése, illetve annak tervezése megtörténjen és róluk a munkáltatói jogkört gyakorlók, illetve az általuk megbízott vezetők részére az érintett
szervezet állományának megtervezéséhez szükséges információk rendelkezésre álljanak.
23. A szolgálati viszony megszűnése esetén a HM
KGIR+ zárási időpontjainak figyelembe vételével az állomány tagja részére illetménye és – a Hjt. eltérő rendelkezései kivételével – egyéb járandóságai biztosításra, a szolgálatteljesítés utolsó napján kifizetésre, továbbá a szolgálati
viszonyra vonatkozó igazolás kiadásra kerül.
5. A jogviszony megszűnésével kapcsolatos általános
rendelkezések 24. A Honvédelmi Minisztérium által nyújtott lakhatási
támogatásokról szóló 19/2009. (XII. 29.) HM rendelet
(a továbbiakban: Lakásrendelet) 238. § (1) és (2) bekezdésében meghatározottak szerint a lakhatás-támogatásban
részesített állomány tagja jogviszonyának bármilyen jogcímen történő megszűnéséről, valamint a jogviszony szüneteléséről az állományilletékes parancsnok (vezető)
15 napon belül értesíti a Lakásrendelet szerinti szervet. Az
értesítés személyenkénti bontásban tartalmazza a jogvi
szony megszűnésének jogcímét, időpontját és – a nyugállományba helyezés kivételével – az új munkáltató megnevezését.
25. Az állomány állami kezességvállalásban részesült tagja esetében az állományilletékes vezető – a Hjt. 126/A. §
(6) és (7) bekezdése, illetve a Ktjv. 3. §-a alapján 8 napos határidő betartásával – értesíti az illetékes hitelintézetet.
26. Az állomány külföldön szolgálatot ellátó, vagy belföldi képzésre vezényelt tagjaival kapcsolatos személyügyi eljárás a 8–11. pontokban foglaltak alapján az alábbi
eltérésekkel kerül lefolytatásra:
a) külföldi szolgálat esetén a személyi beszélgetés az
érintett személy külszolgálata szerinti elöljárójának bevonásával, távközlési eszközök vagy elektronikus levelező
rendszerek igénybevételével – meghatározott minta alapján dokumentálva – kerül lefolytatásra, illetve rendkívül
indokolt esetben az érintett szolgálati érdekből visszarendelésre kerül;
b) belföldi képzésre történt tartós vezénylés esetén az
érintett az oktatási intézmény vezetője útján a személyi beszélgetés időtartamára visszarendelésre kerül.
27. A 26. pont hatálya alá tartozók közül azok, akik részére beosztást nem terveznek, a külföldi szolgálatra vezénylés fennmaradó és a személyügyi eljárás lefolytatásához szükséges idő tartamára rendelkezési állományba kerülnek és erről írásban tájékoztatást kapnak. A tájékoztatás
a külföldre vezénylés megszűnését követő személyügyi
eljárásra vonatkozó utalást is tartalmazza.
6. Civil munkaerőpiacra történő visszaillesztés
feladatai 28. A szervezetből kikerülők civil munkaerőpiacra történő visszaillesztésének feladatait a HVK személyzeti csoportfőnök végzi együttműködve a végrehajtásban érintett
szervezetek vezetőivel, a területileg illetékes munkaügyi
központokkal és az MH Szociálpolitikai Közalapítvánnyal.
29. A HVK személyzeti csoportfőnök segíti a végrehajtásban érintett szervezetek vezetőit a feladatok szakszerű
végrehajtásában, segítséget nyújt számukra a Nemzeti
Foglalkoztatási Szolgálat területileg illetékes szervezeteivel és az érintett képzésében résztvevő szervezetekkel
történő kapcsolattartásban.
30. A személyi állomány pihentetésével és a szociális
gondoskodással kapcsolatos feladatokról szóló 31/2002.
(V. 3.) HM rendelet 7. és 8. §-ában meghatározott támogatások biztosításához szükséges források felhasználását a
HVK személyzeti csoportfőnök koordinálja.
7. A pénzügyi és számviteli biztosítás feladatai 31. A 2011. évi feladatok végrehajtásának folyamatos
pénzügyi biztosítása érdekében egyes érintett, pénzügyi és
számviteli ellátásra utalt honvédelmi szervezeteknél – a
parancsnok közvetlen szolgálati alárendeltségébe tartozó
új szervezeti elemként – pénzügyi szolgálatok kerülnek
létrehozásra, figyelemmel az államháztartásról szóló
1992. évi XXXVIII. törvény (a továbbiakban: Áht.) és az
államháztartás működési rendjéről szóló 292/2009.
(XII. 19.) Korm. rendelet gazdasági vezetőkre vonatkozó
szabályaira. A HM KPH (változatlan létszámmal és az
adott szervezet szervezeti struktúrájába illeszkedő munkakörökkel) gazdálkodás támogató és pénzügyi ellátó referatúrát (a továbbiakban: GTPER) ad át a szervezési időszak
végéig:
a) az MH Összhaderőnemi Parancsnokság;
b) az MH 25. Klapka György Lövészdandár;
c) az MH 5. Bocskai István Lövészdandár (beleértve a
Zrínyi Miklós Objektum GTPER-t is);
d) az MH 37. II. Rákóczi Ferenc Műszaki Ezred;
e) az MH 43. Nagysándor József Híradó és Vezetéstá
mogató Ezred;
f) az MH 64. Boconádi Szabó József Logisztikai Ezred;
g) az MH Bakony Harckiképző Központ;
h) az MH 59. Szentgyörgyi Dezső Repülőbázis;
i) az MH 86. Szolnok Helikopter Bázis;
j) az MH Pápa Bázisrepülőtér;
k) az MH 12. Arrabona Légvédelmi Rakétaezred;
l) az MH 54. Veszprém Radarezred;
m) az MH Logisztikai Ellátó Központ;
n) az MH Veszélyesanyag Ellátó Központ;
o) az MH 1. Honvéd Tűzszerész és Hadihajós Ezred;
p) az MH Támogató Dandár;
q) az MH Altiszti Akadémia;
r) az MH Geoinformációs Szolgálat;
s) az MH Hadkiegészítő és Központi Nyilvántartó Pa
rancsnokság;
t) az MH Ludovika Zászlóalj;
u) a HM Hadtörténeti Intézet és Múzeum
részére.
32. A Honvédkórház – Állami Egészségügyi Központ
(Honvéd, Rendészeti és Vasútegészségügyi Központ)
(a továbbiakban: Honvédkórház) a HM KPH-tól – változatlan létszámmal – átveszi az MH Dr. Radó György Honvéd Egészségügyi Központ (a továbbiakban: MH HEK)
GTPER-t és az a Honvédkórház gazdálkodását végző szervezeti elemének részeként működik tovább.
33. A szervezeti- és létszámváltozásban érintett szervezetek a következők szerint járnak el:
a) adatszolgáltatást készítenek a szervezeti- és létszámváltozással kapcsolatos előirányzat 2011. évi pótigényeikről, és azt 2011. november 2-ig a HM KPH részére megküldik azzal a számvetéssel, hogy mind a létszámleépítésben érintett állomány felmentési járandóságai, mind az átvételre kerülő állomány november havi személyi juttatásai
– ideértve a hó közi kifizetéseket is – a jogutód honvédelmi szervezet előirányzatait terhelik;
b) a létszámleépítésben érintett szervezetek a HM KPH
részére 2011. november 2-ig adatszolgáltatást küldenek a
tervezett létszámváltozásról, valamint annak 2011. és
2012. évi kiadásairól, jogcímenkénti bontásban;
c) az előirányzat-módosítást követően a pótelőirányzataikhoz, létszámváltozásokhoz kapcsolódó kötelezettségvállalásokat a Magyar Államkincstár (a továbbiakban:
Kincstár) részére bejelentik, lemondják;
d) a szervezési változások figyelembe vétele mellett a
honvédelmi szerveztek gazdálkodási intézkedését/parancsát 2012. április 30-ig módosítják a Honvédelmi Minisztérium fejezet központi és intézményi gazdálkodásának
rendjéről szóló 89/2011. (VIII. 4.) HM utasítás módosítását figyelembe véve.
34. A 31. pontban felsorolt szervezetek GTPER vezető
pénzügyi referensei a következők szerint járnak el:
a) legkésőbb 2012. április 1-jéig a honvédelmi szervezet
vezetőjének aláírásával az MH KIAK-tól megigénylik a
honvédelmi szervezet megnevezésével és „pénzügy” felirattal a nagyméretű címeres körbélyegzőket;
b) legkésőbb 2012. április 10-ig átveszik a honvédelmi
szervezetek új pénzügyi körbélyegzőit a honvédelmi szervezet ügyvitelétől;
c) 2012. április 15-ig a HM KPH részére leadják a készpénzfelvételhez elkészített és az új körbélyegző lenyomatával ellátott új aláírás-bejelentőket;
d) teljeskörű pénzügyi és számviteli jegyzőkönyvet (állapot rögzítést) készítenek, a HM KPH által kiadásra kerülő tartalmi és formai követelményeknek megfelelően a
GTPER átadás-átvételének végrehajtásához;
e) a szervezetek között mozgatott személyi állomány
vonatkozásában figyelembe veszik, hogy a tárgyhavi utazási költségekről szóló számlákon a fogadó honvédelmi
szervezet neve szerepeljen;
f) legkésőbb a szervezési időszak végéig a HM KPH
ügyviteli szervének leadják a részükre biztosított belső leírást, valamint a nagyméretű címeres körbélyegzőt.
35. A Honvédkórház a saját hatáskörben beszerzett új
bélyegző lenyomatával ellátott új aláírás-bejelentőt közvetlenül adja le a Kincstár részére.
36. A szervezeti- és létszámváltozásban érintett szervezetek esetében a HM KPH a következők szerint jár el:
a) kezdeményezi a Kincstárnál a névváltozásban érintett
honvédelmi szervezetek előirányzat-felhasználási keretszámláinak 2011. november 15-i hatálybalépéssel történő
módosítását és aláírás-bejelentőik módosítását úgy, hogy
azok november 15-ig a Kincstár által befogadásra kerüljenek;
b) az adatszolgáltatások figyelembe vételével az év végi
feladatok és a létszámleépítések fedezetbiztosítása érdekében előirányzat-módosítást kezdeményez;
c) a fordulónapig ki nem fizetett járandóságok (különösen túlszolgálat, utazási költségtérítés) vonatkozásában az
állományilletékes szervezet a kifizető, a kifizetés alapbizonylata pedig az 1. sz. adatközlő;
d) a pénzügyi-személyügyi gyűjtőben a HM KPH Gazdálkodás Támogató és Pénzügyi Referatúra elhelyezi az
étkezési utalvánnyal történő ellátás időszakára vonatkozó
igazolást is;
e) a tanulmányi kötelezettségekkel összefüggő szerződéseket, kapcsolódó költség-kimutatásokat az átvevő katonai szervezet részére a pénzügyi gyűjtők egyidejű átadásával biztosítja;
f) a Honvédelmi Minisztérium fejezet költségvetés gazdálkodási információs rendszer felépítéséről, működési
rendjéről, üzemeltetéséről és továbbfejlesztéséről szóló
97/2007. (HK 17.) HM utasításban rögzítetteknek megfelelően gondoskodik új hatáskörök és felelősök kijelöléséről;
g) az áthelyezési parancsok/határozatok alapján a HM
KPH Gazdálkodás Támogató és Pénzügyi Referatúra a
pénzügyi személyügyi gyűjtőket az érintett szervezetek részére átadja.
37. A megszűnő szervezetek pénzügyi jogutódjai:
a) a HM Társadalmi Kapcsolatok és Hadisírgondozó
Hivatal, a HM Nemzetközi Együttműködési és Fegyverzet-ellenőrzési Hivatal, valamint a HM Belső Ellenőrzési
Hivatal esetében a HM;
b) az MH HEK esetében a Honvédkórház;
c) az MH Kelet-magyarországi Hadkiegészítő Parancs
nokság, valamint az MH Nyugat-magyarországi Hadkiegészítő Parancsnokság esetében az MH Hadkiegészítő és
Központi Nyilvántartó Parancsnokság.
38. A megszűnő szervezetek a megszűnéssel kapcsolatos pénzügyi és számviteli feladataik maradéktalan végrehajtása érdekében a következők szerint járnak el:
a) a HM KPH részére 2011. november 2-ig adatszolgáltatást küldenek a tervezett létszámváltozásról, valamint
annak 2011. és 2012. évi kiadásairól, jogcímenkénti bontásban;
b) a HM KPH útján 2011. november 11-ig előirányzat-módosító (lemondó) javaslataikat felterjesztik a miniszter részére;
c) tájékoztatják a szállítókat és a vevőket a szervezet
megszűnéséről, továbbá kezdeményezik és 2011. november 14-ig végrehajtják a szállítói és vevői szerződések felmondását, átütemezését, illetve a jogutód nevére történő
átírását;
d) teljeskörű leltározást hajtanak végre és a szükséges
káreljárásokat megindítják;
e) a szervezet megszűnését követő 30 napon belül, az
adózás rendjéről szóló 2003. évi XCII. törvény 33. §
(3) bekezdés alapján – az SZJA kivételével – bevallást készítenek az „egyes adókötelezettségekről az államháztartással szemben évente egyszeri bevallás benyújtására kötelezett adózók részére” rendszeresített bevallás-garnitúra
kitöltésével, és azt a 39. i) és j) pontok figyelembe vételével elektronikus úton megküldik az adóhatóságnak;
f) az éves költségvetési beszámolónak megfelelő adattartalommal a zárszámadáshoz kapcsolódó adatszolgáltatást készítenek és azt a HM KPH részére megküldik.
39. A megszűnő szervezetek megszüntetéssel kapcsolatos pénzügyi és számviteli feladatainak maradéktalan vég
rehajtása érdekében a GTPER-ek a következők szerint járnak el:
a) az elszámolásra kiadott előlegekkel a személyi állományt 2011. október 31-ig elszámoltatják;
b) az ellátó GTPER-ek 2011. november 11-ig pénzforgalmilag rendezik a készpénzellátásra utalt honvédelmi
szervezet részére készpénzben kifizetett tételeket;
c) a házi pénztár záró egyenlegének előirányzat-felhasználási keretszámlára készpénzben történő befizetését
2011. november 11-ig végrehajtják;
d) a függő, átfutó, kiegyenlítő tételeket 2011. november
11-ig rendezik;
e) a megmaradt rendezetlen függő, átfutó állományról
leltárt készítenek és azt jegyzőkönyvvel és a szükséges bizonylatokkal, analitikákkal együtt 2011. november 30-ig
átadják a pénzügyi jogutód részére (a leltár egy példányát
a HM KPH részére is megküldik.);
f) a Kincstár részére a kötelezettség-vállalások felszabadítására 2011. november 11-ig intézkednek;
g) a felszabadított kötelezettség-vállalásokról 2011. november 14-én jegyzőkönyvben tájékoztatják a pénzügyi
jogutódot;
h) a be nem érkezett követelésekről és a fennálló tartozásokról 2011. november 30-ig jegyzőkönyvet készítenek,
melyet a pénzügyi jogutód részére átadnak;
i) a megszűnő szervezetek vonatkozásában végrehajtják
az adóhatósággal a folyószámla-egyeztetést és rendezik az
esetleges tartozásokat, túlfizetéseket;
j) az általános forgalmi adóról szóló 2007. évi CXXVII.
törvény hatálya alá tartozó szervezet elkészíti a havi/negyedéves bevallást és azt megküldi az adóhatóságnak,
majd azt követően kezdeményezi az ügyfélkapus hozzáférés törlését;
k) a megszűnés napján utolsó gazdasági eseményként a
jogutód részére elszámolják az előirányzat-felhasználási
keretszámla egyenlegének átvezetését;
l) a megszűnés napját követő 30 napon belül a HM KPH
részére felterjesztik a megszűnő honvédelmi szervezet(-ek) vonatkozásában a tárgyévben végrehajtott szakellenőrzésekről szóló beszámoló jelentést;
m) bedolgozást készítenek a megszűnő szervezet jegyzőkönyve gazdálkodási fejezetébe.
40. A megszűnő szervezetek megszüntetéssel kapcsolatos pénzügyi és számviteli feladataik maradéktalan végrehajtása érdekében a HM KPH a következők szerint jár el:
a) a honvédelmi szervezetek előirányzat-felhasználási
keretszámláinak 2011. november 14-ei hatállyal történő
megszüntetését kezdeményezi a Kincstárnál;
b) a megszűnés napjával az éves költségvetési beszámolónak megfelelő adattartalommal, leltárral és záró főkönyvi kivonattal alátámasztott elemi költségvetési beszámolót, illetve 60 napon belül vagyonátadási („nullás”) jelentést készít;
c) a létszámleépítések kiadásai fedezetének céltartalék
terhére történő biztosítását kezdeményezi a Nemzetgazdasági Minisztériumnál;
d) a megszűnő honvédelmi szervezetek tekintetében
2012. első negyedévében témaellenőrzés keretében megvizsgálja a szervezeti racionalizálás következtében állományból kivált személyek részére biztosított járandóságok
megállapításának szabályszerűségét, továbbá a megszűnő
honvédelmi szerveztek részéről a jogutód szervezetek
részére történő vagyonátadás végrehajtásának törvényességét;
e) az adatszolgáltatások figyelembe vételével az év végi
feladatok fedezetbiztosítása érdekében előirányzat-módosítást kezdeményez a pénzügyi jogutód javára;
f) a megszűnő szervezetek felszabadított kötelezettség-vállalásait az előirányzat-átcsoportosításokat követően a jogutód javára bejelenti a Kincstár részére.
41. Az érintett szervezeti egységek átadás-átvételét követően a sajátosan gazdálkodó szervezetekre (SGSZ-ek),
a saját pénzügyi szolgálattal rendelkező honvédelmi szervezetekre és a saját pénzügyi szolgálattal nem rendelkező,
más szervezet által ellátott (utalt) szervezetekre a HM
KPH szakmai irányítása kiterjed.
42. Az érintett szervezetek felülvizsgálják a HM
KGIR+-ban meglévő jogosultságokat, a törlési, a módosítási és a létesítési igényeiket a HM KPH részére legkésőbb
2012. január 15-ig megküldik.
43. A nemzetközi válságreagáló és béketámogató műveletekben résztvevő ideiglenes katonai szervezetek, és a
műveletekben az egyéni beosztások állományjegyzékei
alapján szolgálatot teljesítők pénzügyi biztosítása érdekében az MH Összhaderőnemi Parancsnokság (a továbbiakban: MH ÖHP) és a HM KPH közötti pénzügyi ellátási feladat- és jogkörök elosztása a Honvédelmi Minisztérium
fejezet központi és intézményi gazdálkodásának rendjéről
szóló 89/2011. (VIII. 4.) HM utasításban kerül rögzítésre.
44. A megszűnő szervezetek pénzügyi és számviteli ellátásáért felelős szervezeti egységek a megszűnés időpontja szerinti határnappal lezárják a szervezet részére felszámított, illetve jóváhagyott éves belföldi személyi reprezentációs keretet, túlszolgálati díjkeretet, rendkívüli munkavégzési díjkeretet, illetményelőleg-keretet, segélykeretet, valamint a Hjt. szerinti megbízási díjkeretet és azok
maradványösszegét a HM KPH részére legkésőbb november 14-ig lemondják. A lemondással egyidejűleg az állományilletékes parancsnok (vezető) kiegészítő adatszolgáltatása alapján a megszűnő szervezet állományába tartozó
személyekre vonatkozóan a megszűnés időpontjában
történő áthelyezéséről átvevő szervezetenkénti bontásban
és azok százalékos megoszlásáról tájékoztatják a HM
KPH-t.
45. A megszűnő szervezetek kivételével az érintett szervezetek 2011. évre vonatkozó belföldi személyi reprezentációs díjkeretei, túlszolgálati díjkeretei, rendkívüli munkavégzési díjkeretei, illetményelőleg-keretei, valamint segélykeretek vonatkozásában a hatályos rendelkezések szerint járnak el.
46. Az érintett szervezet megnevezésének módosulása
esetén a szervezet vezetője tájékoztatja a szállítókat és a
vevőket a szervezet új megnevezéséről, továbbá kezdeményezi és 2011. november 14-ig végrehajtja a szállítói és
vevői szerződések módosítását.
47. A megszűnő szervezetek kivételével a szervezetek
vezetői a felszámított, illetve jóváhagyott keretek még
meglévő maradvány-összegeit – a túlszolgálati és rendkívüli munkavégzési díjkeretek 50%-os zárolásának figyelembe vételével – az év végéig külön engedély nélkül felhasználhatják.
48. A Hjt. szerinti megbízási díjkeret terhére elrendelt
katonai megbízások 2011. november 14-ei fordulónappal
úgy kerülnek felülvizsgálatra, hogy az üres szolgálati beosztás ellátásával, vagy helyettesítéssel történő megbízásokhoz kapcsolódó, de az egyes megbízások alapját képező szolgálati beosztások átadása miatt már más katonai
szervezetet megillető megbízási díjkeretek összegeit a
szervezet pénzügyi és számviteli ellátásért felelős szervezeti egységei a HM KPH részére lemondják. A lemondással egyidejűleg az állományilletékes parancsnok (vezető)
kiegészítő adatszolgáltatás keretében az egyes érintett
beosztások kapcsán illetékes szervezet megnevezéséről a
HM KPH-t tájékoztatja.
49. A megszűnő szervezetek kivételével az érintett szervezetek közalkalmazotti béralapjának lemondása, illetve
igénylése során az állományilletékes parancsnokok (vezetők) a hatályos rendelkezések szerint járnak el.
50. A megszűnő szervezetek kivételével az érintett szervezet a szervezési időszak első napján a HM KPH-ra
visszajelenti az állandó főfoglalkozású-, a katonai helyeken foglalkoztatott, valamint az időszaki- és részfoglalkozású béralap terhére foglalkoztatott közalkalmazottak
létszámát és béralapját.
51. A megszűnő szervezet által kötött külső (polgári)
megbízási szerződések – a 2011. évi költségvetési egyensúlyt megtartó intézkedésekről szóló 1316/2011. (IX. 19.)
Korm. határozat 3. pont c) alpontjában foglaltak figyelembe vételével – a jogutód katonai szervezetek illetékességi
körébe kerülnek, amennyiben a szerződés szerinti feladat
ellátása a továbbiakban is indokolható.
8. Az operatív belső kontrollok kialakításával
és működtetésével kapcsolatos feladatok
52. A szervezési feladatok lezárását, illetve az új szervezet működése megkezdését követően 60 napon belül az
érintett szervezetek felülvizsgálják és módosítják a szervezet operatív belső kontrolljainak rendszerét a honvédelmi
szervek operatív belső kontrolljai kialakításáról és működtetéséről szóló 49/2011. (IV. 22.) HM utasítás (a továbbiakban: HM utasítás1) és a 12/327/KPH nyt. számú Operatív Belső Kontrollok Kézikönyv előírásai alapján.
53. A szervezeti- és létszám racionalizálásban érintett
szervezetek költségvetési előirányzatai nyilvántartása az
érintett szervezetek adatszolgáltatásai alapján pontosításra
kerül.
54. A megszűnő szervezetek 2011. december 31-et
megelőzően a megszüntetéssel összefüggő és nem teljesített beszámolási feladatokat a HM utasítás1 10. § (1) és
(2) bekezdésében megfogalmazott nyilvántartásokat és az
arra vonatkozó adatszolgáltatásokat a HM utasítás1 10. §
(3) bekezdésében meghatározott beszámolási feladatok
végrehajtásával teljesítik és a megszűnést követő 15 napon
belül azokat megküldik a jogutód, továbbá a HM utasítás1
10. § (3) bekezdésében meghatározott szervezet részére.
55. A megszűnő szervezetek vezetői és gazdasági vezetői a HM utasítás1 15. § előírásai alapján nyilatkoznak a
belső kontrollrendszer kialakításáról és működtetéséről, illetve a szakmai feladatok végrehajtásáról, mely nyilatkozatokat a HM utasítás1 15. § szerint a megszűnést, átalakulást követő 15 napon belül átadják a jogutód szervezet részére.
9. Logisztikai feladatok 56. A HVK logisztikai csoportfőnök 2011. november
14-ig intézkedik a logisztikai utaltsági rend szükség szerinti módosítására, figyelemmel a Honvédelmi Minisztérium Állami Egészségügyi Központ (Honvéd, Rendészeti és
Vasútegészségügyi Központ) gazdálkodásának sajátos
szabályairóljavascript:void(0) szóló 2/2010. (I. 8.) HM
utasítás rendelkezéseire.
57. A szervezeti- és létszám racionalizálás során átalakuló, megszűnő szervezetek vezetői – az illetékes ellátó
szervek által biztosított nyilvántartások alapján – intézkednek a vezetésük alatt lévő szervezet anyagi, technikai
eszközei nyilvántartásának pontosítására, a leltározások
végrehajtására és a jegyzőkönyvek illetékes ellátó szervek
részére történő megküldésére.
58. A szervezeti- és létszám racionalizálás során átalakuló, megszűnő szervezetek a Honvédelmi Minisztérium
fejezet Egységes Számviteli Politikája X. fejezet 3.1. pont
alapján végrehajtják az átadás-átvételt.
59. A leltározás során feltárt hiány és felesleg nyilvántartási rendezéséért az érintett szervezetek vezetői felelnek.
60. A leltározás következtében szükségessé váló káreljárásokat olyan számvetéssel kell lefolytatni, hogy azok
a személyi mozgásokat megelőzően megvalósuljanak.
A káreljárások lefolytatásáért az érintett (megszűnő) szervezet állományilletékes vezetője a felelős.
61. A feleslegessé váló anyagok az illetékes ellátó szervek részére le-, illetve átadásra kerülnek.
62. A szervezetek közötti anyagmozgatás kizárólag
„ESZKÖZ” utalvány alapján történik, melyet az átadó-átvevő szervezet kijelölt anyagfelelősei aláírnak és a szervezet bélyegzőjével hitelesítenek.
63. Az egyes (szak)anyagok elszámolását, az érintett
szervezetektől távozók (kiváló személyek) anyagi elszámoltatását a hatályos szabályzók alapján kell végrehajtani.
64. A végrehajtásban érintett szervezeteknél a megbízott anyagfelelősök személyügyi mozgatását úgy kell ter
vezni, hogy arra az anyagi-technikai eszközök leltározását, leadását, illetve a szükséges jegyzőkönyvek elkészítését, valamint az elszámolásokat követően kerüljön sor.
65. A szervezeti- és létszám racionalizálásban érintett
szervezet vezetője a szervezet (szükséges esetben annak
részei) vonatkozásában anyagfelelőst jelöl ki. Az ellátó
szervektől anyagi-technikai eszközök átvételére az jogosult, aki az aláírás-mintáját az illetékes ellátó szerveknek
előzetesen leadta.
66. A végrehajtásban érintett szervezetek vezetői az érvényben lévő normák szerint és az ellátásért felelős szervek,
szervezetek vezetőivel együttműködve pontosítják a vezetésük alatt álló szervezet anyagi-technikai szükségleteit. A központi nyilvántartású anyagok és eszközök vonatkozásában
kérik a központi mozgásbizonylatok biztosítását.
67. A végrehajtásban érintett szervezetek a számítástechnikai anyagaikat és eszközeiket az érintett szervezetek
részére igény esetén átadhatják. Ezen anyagmozgásokról
az érintett anyagfelelősök pontos listát készítenek és azt az
illetékes ellátó szervezet részére megküldik. A lista alapján az illetékes ellátó szervezet mozgásbizonylatot (eszközutalványt) állít ki.
68. A szakanyagok és technikai eszközök mozgásbizonylat nélküli átcsoportosítását nem engedélyezzük.
69. A kiképzés-technikai és szimulációs rendszerek
stratégia szintű tervezésével kapcsolatos feladatok átadás–átvétele érdekében a HM Fegyverzeti és Hadbiztosi
Hivatal (a továbbiakban: HM FHH) és a HVK Kiképzési
Csoportfőnökség jelen együttes intézkedés hatálybalépését követő második napig egyezteti és részletesen meghatározza az átadásra-átvételre kerülő feladatokat, azok végrehajtásának ütemezését és módját úgy, hogy azok 2011.
november 14-i fordulónappal átadás-átvételre kerüljenek.
70. A HM FHH főigazgatója és az MH Támogató Dandár (a továbbiakban: MH TD) parancsnoka a HM FHH intézményi támogatással és ellátással kapcsolatos feladatrendszerének MH TD részére történő átadás-átvétele érdekében együttesen intézkedik az intézményi költségvetés,
az előirányzatok, a számviteli nyilvántartás, a raktárkészletek, az anyagkezelőknél lévő anyagok, eszközök, valamint az őrzött-üres, a „védett” objektumok és a nőtlen
szállók anyagi készletei átadás-átvételének részletes szabályozásáról és annak időrendjéről. Az átadás-átvételi eljárás során kezdeményezik a saját hatáskörben beszerzett,
de a központi ellátási rendbe tartozó ingó vagyontárgyak
központi nyilvántartásba történő rögzítését.
71. A HM FHH által kezelt vállalkozási vagyoni körbe
tartozó tevékenységből beszerzett anyagok, eszközök,
szolgáltatások, a NATO Biztonsági Beruházási Program
Nemzeti Adminisztrációs Keret (NSIP) vagyoni kör terhére beszerzett anyagok, eszközök, szolgáltatások, valamint
a K+F vagyoni körbe tartozó anyagok, eszközök, készletek és vagyoni körök HM FHH-n belüli átadás-átvételére a
HM FHH főigazgatója saját hatáskörben intézkedik. Ezen
feladatok ellátását végző személyi állomány és létszámkeret nem kerül átadásra az MH TD részére.
72. A „védett” létesítmények felügyeletével, működtetésével kapcsolatos szabályozók módosítását az átvétellel
egy időben a feladatokat átvevő szervezet kezdeményezi.
73. A HM FHH és a HM KPH főigazgatója október 31-ig
egyezteti és részletesen meghatározza a feladatrendszerracionalizálás során a HM utasítás 16. 2. pontjában meghatározott egyes központi előirányzat-nyilvántartási feladatok és
az azokat ellátó szervezeti egység két szervezet közötti átadás-átvételének ütemezését, a végrehajtás módját úgy, hogy
az átadásra kerülő feladatokat 2011. november 14-ei fordulónapot követően már az átvevő HM KPH végzi.
74. A nem fegyveres külszolgálat ellátásához és a tartós
tanulmányokat folytató állományhoz kapcsolódó nemzeti
támogató rendszer (NTR) szervezeti elemeinek átadás-átvétele érdekében a HM FHH – együttműködve az MH
ÖHP-val és az MH 64. Boconádi Szabó József Logisztikai
Ezreddel (a továbbiakban: MH 64. BSZJ Log. E.) – az
együttes intézkedés hatálybalépését követő 10. munkanapig ütemtervet készít.
75. A HM FHH végrehajtja a hazai és külföldi ingó vagyon selejtezését, helyszíni hasznosítását, a feleslegek hazaszállítását, a feleslegessé váló külföldi raktárak felszámolását 2011. november 14-ig.
76. A HM FHH átadás-átvételi bizottságot (a továbbiakban: bizottság) alakít meg 2011. november 14-ig.
77. A HM FHH – együttműködve az MH ÖHP-val és az
MH 64. BSZJ Log. E.-el – végrehajtja a hazai raktári készletek átszállítását, illetve a személyi állomány átköltöztetését az MH Logisztikai Ellátó Központ által biztosított
ingatlanokba 2011. december 31-ig.
78. A bizottság és az MH 64. BSZJ Log. E. teljeskörű átadás-átvételi leltározást hajt végre 2011. december 31-i
fordulónappal.
79. A bizottság végrehajtja a 2011. évi költségvetés zárását, és elkészíti a mérlegbeszámoló jelentést december
31-i fordulónappal.
80. Az MH 64. BSZJ Log. E. végrehajtja a gazdálkodási
feladatok átvételét, illetve a bizottságba beosztott, az
MH 64. BSZJ Log. E.-nél beosztásba kerülő állomány beosztásba helyezését.
81. A bizottság és az MH 64. BSZJ Log. E. az MH ÖHP
felügyeletével befejezi a nem fegyveres külszolgálatot ellátó és a tartós tanulmányokat folytató állomány támogatásához szükséges feladatok átadás-átvételét, a bizottság
megszüntetésével és a leltározás lezárásával egyidejűleg
2012. március 31-ig.
82. A nemzeti támogatás feladatrendszerének további
működési rendjéről szükség szerint külön együttes intézkedésben intézkedünk.
10. Egészségügyi feladatok 83. Az érintett szervezetek egészségügyi biztosítását a
szervezetek vezetői úgy tervezik, hogy az a személyi állomány számára folyamatosan biztosított legyen.
84. A Honvédkórház integrálásra kerül az MH ellátási
rendjébe, az MH ÖHP parancsnokának intézkedése, valamint az átadás-átvételi leltár alapján annak anyagait és eszközeit az ellátó központok a központi nyilvántartásba bevételezik. Az átadás-átvételi eljárás során kezdeményezik
a saját hatáskörben beszerzett, de a központi ellátási rendbe tartozó ingó vagyontárgyak központi nyilvántartásba
történő rögzítését.
85. Az érintett szervezetek vezetői intézkednek az
egészségügyi szakanyagok és technikai eszközök év végi
leltározásának kiértékelését követően a jegyzőkönyvek
Honvédkórház részére 2012. április 15-ig történő megküldésére. A jegyzőkönyvekhez csatolják a tárgyi eszköz lapokat és az utalványtervezeteket.
86. Az MH szervezetek egészségügyi szakanyagokkal
és technikai eszközökkel történő ellátását az MH HEK
2011. november 14-ig végzi.
87. Az MH HEK egyes szervezeti elemeinek Honvédkórházba történő beolvadásával kapcsolatos feladatok
végrehajtása érdekében az átadó és az átvevő szervezet állományából átadás-átvételi bizottság kerül létrehozásra.
88. Az MH HEK és a Honvédkórház a jelenleg érvényben lévő egészségügyi szerződéseik kimutatását, valamint
a folyamatban lévő beszerzési megbízásokat a jelen együttes intézkedés hatálybalépését követő 5. munkanapig
egyeztetik. A Honvédkórház további működéséhez nem
szükséges szerződéseket – ha ennek jogi feltételei fennállnak – az MH HEK 2011. november 14-ig felmondja és a
szükségtelen megbízásokat visszavonja. Az MH HEK-nél
folyamatban lévő peres ügyeket a Honvédkórház 2011.
november 14-ig tételesen átveszi, és a továbbiakban ellátja
a képviseletet.
89. Az MH HEK egyes szervezeti elmeinek átadás-átvétele érdekében a Honvédkórház a jelen együttes intézkedés hatálybalépését követő 5. munkanapig ütemtervet készít, melyet jóváhagyásra felterjeszt a Honvéd Vezérkar
főnöke (a továbbiakban: HVKF) részére.
90. A Honvédkórház együttműködve a HM KPH illetékes szerveivel felülvizsgálja és kialakítja az MH katonai
szervezeteinek ellátásához szükséges nyilvántartások
rendszerét (Med Works, ESZKÖZ).
91. Az MH TD 2011. november 14-ig átveszi az MH
HEK 1134 Budapest Róbert Károly körút 44. szám alatt
működő fogászatát, az átadás-átvétel végrehajtását az MH
HEK és az MH TD parancsnoka együttes intézkedésben
szabályozza.
92. A szervezeti- és létszám racionalizálásban érintett
szervezetek földrajzi elhelyezkedésük figyelembe vételével az egészségügyi utaltsági rendbe történő felvételükre,
illetve a meglévő utaltságuk módosítására 2011. november
30-ig javaslatot tesznek a Honvédkórház parancsnoka
(MH egészségügyi főnök) részére.
93. Az egészségügyi utaltsági rend alapján a szervezetiés létszám racionalizálásban érintett szervezetek névjegyzéket adnak le a meglévő személyi állományukról az
egészségügyi biztosítást végző orvosi rendelő, rendelő ve
zető főorvosa (szakorvosa) részére. A névjegyzéken megjelölik az MH állományából kiváló személyeket, illetve a
más egészségügyi biztosítást végző rendelőhöz utalt
szervezethez áthelyezésre kerülő állományt.
94. Az orvosi titoktartásra és a személyes adatok védelmére vonatkozó jogszabályok, valamint az ügyviteli szabályok figyelembe vételével a személyi mozgással összefüggésben szükségessé váló egészségügyi dokumentációt
az egészségügyi szakállomány átadja, illetve átveszi.
11. Elhelyezési feladatok 95. Az érintett szervezetek létszám-racionalizálását követően – törekedve az egy szervezet egy objektumban történő elhelyezésére – a HM FHH főigazgatója az MH ÖHP
parancsnokával egyeztetve javaslatot tesz a szervezeteket
érintő elhelyezési feladatok végrehajtására és 2011. november 15-ig felterjeszti az elhelyezési utaltsági rend
módosítását HVKF, illetve az illetékes minisztériumi vezető részére.
12. Híradó, informatikai
és információvédelmi feladatok 96. Az érintett szervezet vezetője a szervezési időszak
előkészítése és időtartama alatt kiemelt figyelmet fordít a
tárca elektronikus adatvagyonának hosszú távú biztosítására, ennek érdekében intézkedik az elektronikus adatvagyon megfelelő kezelésére, megőrzésére és védelmére.
97. A szervezeti-, illetve létszám racionalizálás következtében az MH személyi állományából távozó, illetve beosztást váltó személyek, átalakuló szervezetek részére biztosított híradó, informatikai, információvédelmi szolgáltatások, és eszközök elszámolásával, igényelt szolgáltatások
biztosításával kapcsolatos szakfeladatok végrehajtására a
HVK Híradó, Informatikai és Információvédelmi Csoportfőnökség (a továbbiakban: HVK HIICSF) csoportfőnök a
jelen együttes intézkedés hatálybalépését követő 5. munkanapig szakutasítást ad ki.
98. Az MH TD részére átadásra kerülő NATO–NYEU
Központi Nyilvántartató feladatokat ellátó szervezeti egység feltöltéséhez és a feladatrendszerének meghatározásához a HVK HIICSF csoportfőnökének egyetértése szükséges.
13. Államháztartási belső ellenőrzési feladatok 99. Az átadásra, illetve megszüntetésre kerülő szervezetek vezetői az államháztartási belső ellenőrzés tekintetében jelentkező kötelezettségeik teljesítése során az Áht.
121/B. §-ában foglaltakra figyelemmel a költségvetési
szervek belső ellenőrzéséről szóló 193/2003. (XI. 26.)
Korm. rendelet 18–22. §-aiban foglalt stratégiai és éves
belső ellenőrzési tervek, illetve a 31. §-ában foglalt éves
ellenőrzési jelentések tekintetében a következők szerint
járnak el:
a) az átadásra, illetve megszüntetésre kerülő szervezet(ek) a 2011. évi államháztartási belső ellenőrzések teljesítéséről szóló éves jelentés(üket) a megszüntetés időpontjára készíti(k) el és az előírt rendben felterjeszti(k), a
2012–2016. évet érintő stratégiai és a 2012. évet érintő államháztartási belső ellenőrzési tervet nem készít(enek);
b) azok a szervezetek, amelyeknél a szervezeti és létszám racionalizálás feladatai a 2012. április 30-áig terjedő
szervezési időszakban kerülnek végrehajtásra (más megszűnő szervezetek részeinek, vagy egyes feladatainak integrálása, további feladatátstrukturálás, szervezeti átalakulás, illetve létszámcsökkentés formájában), a szervezetüket, tevékenységüket és kapacitásukat illetően a jelenleg
rendelkezésre álló információk alapján elkészítésre kerülő
2012. évi államháztartási belső ellenőrzési tervüket felülvizsgálják, annak szükséges mértékű módosítását a szervezési időszakot követő 60 napon belül hajtják végre;
c) az érintett szervezeteknek a 2012. évi államháztartási
belső ellenőrzési tervek kidolgozása során kiemelt figyelmet kell fordítani a működési folyamatok szervezeti változásokból eredő kockázataira;
d) a feladatvégzés részletes szakmai követelményeit a
HM Belső Ellenőrzési Hivatal által kiadott útmutató (nyt.
szám: 204-2/2011) tartalmazza, amely a 2012. évi tervezésen túl a „C) Éves jelentés” részben előírtak alapján a kapcsolódóan hivatkozott függelékekkel együtt a 2011. évi ellenőrzési jelentés összeállításához is alapul szolgál.
14. Jogi, igazgatási és fegyelmi feladatok 100. A HM Igazgatási és Jogi Képviseleti Főosztály
(a továbbiakban: HM IJKF) a HM KPH-tól 2011. november 14-ig átveszi a jogi képviseleti tevékenység ellátásával
kapcsolatos feladatokat.
101. A HM FHH a jogi képviseletet igénylő ügyeket átadja a HM IJKF-re. A HM FHH főigazgatója – az állományába tartozó jogászok és ügyviteli szerv kijelölt személyei útján – intézkedik a jogi képviselettel kapcsolatos
ügyek előkészítésére, és a HM IJKF részére történő átadására. A HM FHH tájékoztatást ad azon lakáscélú támogatással összefüggő jelzálogjog ügyek helyzetéről, ahol az
ingatlan-nyilvántartási eljáráshoz szükséges az ügyvédi
vagy jogtanácsosi ellenjegyzés.
102. A lezárt, befejezett ügyeket – abban az esetben, ha
az MH Egységes Iratkezelési Szabályzatában a saját irattárban történő őrzésre előírt idő még nem járt le – az érintett szerv irattára megküldi a HM IJKF irattári feladatait
ellátó szervnek.
103. A HVK Vezérkari Iroda (a továbbiakban: HVK
VKI) által az átadás-átvételt megelőzően jogerősen be
nem fejezett büntető-, fegyelmi, méltatlansági, szabálysértési ügyek teljes iratanyaga lezárásra és azok – a teljes iratanyaggal együtt – a HVK ügyviteli szerve által irattározásra kerülnek. A HVK ügyviteli szerve azokat megküldi a
HM IJKF irattári feladatait ellátó szervnek. A HM IJKF a
lezárt, de be nem fejezett büntető-, fegyelmi, méltatlansági, szabálysértési ügyek teljes iratanyagát a HM IJKF irattári feladatait ellátó szervtől – az azok átvételéről történő
értesítést követően haladéktalanul – átveszi.
104. A HM IJKF a HVK VKI feladatrendszeréből 2011.
november 14-ig átveszi – a folyamatban levő ügyekkel
együtt – a fegyelmi, méltatlansági, büntető- és kárügyeket,
illetve a fegyelmi nyilvántartási és értékelő feladatokat.
105. A HVKF hatáskörébe tartozó szolgálati panasz, továbbá kárügyekben a szükséges eljárási cselekmények lefolytatása és a leírási tanúsítványtömb kezelése a HM
IJKF hatáskörébe kerül.
106. A jogszabályok és közjogi szervezetszabályozó eszközök tervezeteivel összefüggő véleményezési, koordinációs
feladatokat a HVK VKI 2011. november 14-ig végez, ezt követően a HVK-t érintő koordinációért az érintett javaslattervezet tárgya szerint illetékes HVK csoportfőnökség a felelős.
Az összesített HVK vélemény a HVKF helyettese útján kerül
megküldésre a HM Jogi Főosztály részére.
107. A HM IJKF főosztályvezető a HVKF feladatkörébe tartozó MH szintű fegyelmi elemző-, értékelő tevékenység és a szükséges eljárási cselekmények lefolytatása
érdekében a vonatkozó jogszabályokat és közjogi szervezetszabályozó eszközöket felülvizsgálja és 2011. október
21-ig kezdeményezi azok szükség szerinti módosítását.
108. A HVK VKI személyi állományát érintő nyomozótiszti megbízások visszavonásra kerülnek.
109. Az átadott feladatokhoz kapcsolódó és a HVK VKI
által kezelt ügyviteli gyűjtők az átadás-átvételt megelőzően lezárásra és azok – a teljes iratanyaggal együtt – a HVK
ügyviteli szerve által irattározásra kerülnek.
15. Térképészeti feladatok 110. A HVK Haderőtervezési Csoportfőnökség (a továbbiakban: HVK HTCSF) a HM HVF-el, az érintett csoportfőnökségekkel és az MH Geoinformációs Szolgálattal
együttműködésben áttekinti a HM Térképészeti Közhasznú Nonprofit Kft. teljes feladatkörét. A HVK HTCSF csoportfőnök a HVKF útján javaslatot tesz a miniszter részére
a feladatok átvételének végrehajtására.
16. Szervezési és deregulációs feladatok 111. A HVK HTCSF az érintett csoportfőnökségekkel,
katonai szervezetekkel, valamint a HM Tervezési és Koordinációs Főosztállyal (a továbbiakban: HM TKF) történő
egyeztetés után 2011. október 14-ig előkészíti az új katonai szervezetek állománytábláját, a kapcsolódó állománytábla helyesbítő íveket és jóváhagyásukat követően azokat
kiadja. A HVK HTCSF csoportfőnök az MH Hadrendjének, az MH Hadrenden kívüli szervezetei jegyzékének, és
a miniszter közvetlen és fenntartói irányítása alá tartozó
szervezetek jegyzékének helyesbítését HM utasításban
meghatározott időpontig kiadja.
112. A HM KPH főigazgatója az illetményekkel, költségtérítésekkel és egyéb juttatásokkal összefüggő szabályozási és elemzési feladatokat, valamint a katonai szervezetek pénzügyi ellátásával kapcsolatos egyes feladatokat
és az azokat ellátó szervezeti egységek átadásával kapcsolatos feladatokat az ellátás biztonságára tekintettel áttekinti. A HM KPH főigazgatója a juttatások, járandóságok
2012. évi megállapításának, folyósításának teljes körű biztosítás érdekében, valamint a szervezeti egységek átadásával kapcsolatos feladatok végrehajtására és annak ütemezésére 2012. április 2-ig intézkedik.
113. A HM KSZF főosztályvezető a HM KPH főigazgatójával együttműködve november 30-ig kezdeményezi a
Honvédelmi szervezetek működésének az államháztartás
működési rendjétől eltérő szabályairól szóló 346/2009.
(XII. 30.) Korm. rendelet és a Honvédelmi Minisztérium
fejezet központi és intézményi gazdálkodásának rendjéről
szóló 89/2011. (VIII. 4.) HM utasítás módosítását.
114. A HM TKF főosztályvezető a HM KPH főigazgatójával együttműködésben 2011. november 14-ig kezdeményezi a honvédelmi szervezetek alapításáról, tevékenységéről és szabályzatairól szóló 80/2011. (VII. 29.) HM
utasítás szükség szerinti módosítását.
115. Az érintett szervezetek a szervezési időszak végéig
a vezetési okmányaikat felülvizsgálják, illetve pontosítják.
116. A 2011. november 15-én hatályba lépő munkaköri
jegyzékekben és állománytáblákban rendszeresített HM
szervezetek vezetői, MH katonai szervezetek parancsnokai részére a szakmai feladatok és a folyamatban lévő
ügyek a Magyar Honvédség Szolgálati Szabályzatában
meghatározottak szerint kerülnek átadásra, azzal az eltéréssel, hogy az átadás-átvételről készített jegyzőkönyveket az érintett szervezetet irányító minisztériumi vezető,
illetve a HVKF hagyja jóvá.
117. Ha a HM szervezet átadás-átvétele több jóváhagyó
feladatkörét is érinti, együttesen jogosultak a jegyzőkönyv
jóváhagyására.
118. A Honvédkórház MH Hadrendjébe és a HVKF
közvetlen szolgálati alárendeltségébe tartozó katonai szervezetként történő át-alárendelése átadás-átvétellel történik. Az átadás-átvételt a HM védelemgazdaságért felelős
helyettes államtitkára, illetve a HVKF helyettese az általuk
együttesen létrehozott bizottság közreműködésével felügyelik. Az átadás-átvételről jegyzőkönyv készül, melyet
a 116. pontban meghatározott vezetők 2011. december
30-ig hagynak jóvá.
119. Ez az intézkedés az aláírása napján lép hatályba,
és 2012. május 31-én hatályát veszti.
Fodor Lajos s. k.,
közigazgatási államtitkár


type: legislation

jurisdiction: Hungary

text:
425/2013. (XI. 14.) Korm. rendelete a Tanszálló Szolgáltató Korlátolt Felelősségű Társaság stratégiailag kiemelt jelentőségű gazdálkodó szervezetté minősítéséről.
A Kormány a  csődeljárásról és a  felszámolási eljárásról szóló 1991. évi XLIX. törvény 84/A.  § (2)  bekezdés a)  pontjában kapott
felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § A Kormány a Tanszálló Szolgáltató Korlátolt Felelősségű Társaság (Cg. 08-09-014002, székhely: 9027 Győr, Budai u. 2.)
gazdasági társaságot (a továbbiakban: Társaság) a  csődeljárásról és a  felszámolási eljárásról szóló 1991.  évi
XLIX.  törvény (a továbbiakban: Cstv.) 65.  §-a alapján stratégiailag kiemelt jelentőségű gazdálkodó szervezetté
minősíti.
2. § A Kormány – figyelemmel a  Cstv. 65.  §-ra – megállapítja, hogy a Társaság, mint stratégiailag kiemelt jelentőségű
gazdálkodó szervezet vonatkozásában a Cstv. 65–67. §-át is alkalmazni kell.
3. § Ez a rendelet a kihirdetését követő napon lép hatályba.
Orbán Viktor s. k.,
 miniszterelnök


text:
1829/2014. (XII. 23.) Korm. határozata a Magyar Állami Operaház és az Erkel Színház új műhelyháza és próbacentruma létrehozásához szükséges beruházás előkészítéséről.
A Kormány
 1. egyetért a  Magyar Állami Operaház és az  Erkel Színház új műhelyháza és próbacentruma létrehozásával és azzal,
hogy annak elhelyezése, valamint az  ahhoz szükséges beruházási tevékenység a  Budapest X. kerület, belterület
38920 helyrajzi számú, természetben a  Budapest X. kerület, Kőbányai út 30. szám alatt található ingatlanon
valósuljon meg, 2015 és 2018 között;
2. felhívja a  nemzetgazdasági minisztert, hogy a  Magyar Állami Operaház és az  Erkel Színház új műhelyháza és
próbacentruma létrehozásának előkészítéséhez és tervezéséhez továbbá a  Magyar Állami Operaház akusztikája
javításának tervezéséhez szükséges 63,5 millió forint biztosításáról gondoskodjon.
Felelős: nemzetgazdasági miniszter
Határidő: azonnal Orbán Viktor s. k.,
 miniszterelnök


text:
305/2018. (VII. 2.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Laukó Olgát
a 2018. július 10. napjától 2021. július 9. napjáig terjedő időtartamra bíróvá kinevezem.
Budapest, 2018. június 20. Áder János s. k.,
 köztársasági elnök


text:
1736/2014. (XII. 12.) Korm. határozata az Igazságügyi Hivatalnak a Közigazgatási és Igazságügyi Hivatalból történő kiválásával összefüggésben a Miniszterelnökség és az Igazságügyi Minisztérium fejezetek közötti előirányzat-átcsoportosításról.
A Kormány az  államháztartásról szóló 2011. évi CXCV. törvény 33.  § (1)  bekezdésében biztosított jogkörében
eljárva az  Igazságügyi Hivatalnak a  Közigazgatási és Igazságügyi Hivatalból történő kiválásával összefüggésben
9200  ezer  forint tartós átcsoportosítását rendeli el a  Magyarország 2014. évi központi költségvetéséről szóló
2013. évi CCXXX. törvény (a  továbbiakban: Kvtv.) 1.  melléklet XI. Miniszterelnökség fejezet, 13. Közigazgatási és
Igazságügyi Hivatal cím terhére, a Kvtv. 1. melléklet X. Igazságügyi Minisztérium fejezet, 3. Igazságügyi Hivatal cím
javára az 1. melléklet szerint.
Felelős: Miniszterelnökséget vezető miniszter
 igazságügyi miniszter
 nemzetgazdasági miniszter
Határidő: azonnal
Orbán Viktor s. k.,
 miniszterelnök


text:
203/2011. (X. 7.) Korm. rendelete a biztosítási megállapodások egyes csoportjainak a versenykorlátozás tilalma alóli mentesítéséről.
A Kormány a tisztességtelen piaci magatartás és a versenykorlátozás tilalmáról szóló 1996. évi LVII. törvény (a továbbiakban: Tpvt.)
96. §-ában kapott felhatalmazás alapján, az Alkotmány 35. § (1) bekezdés b) pontjában meghatározott feladatkörében eljárva
a következőket rendeli el: 1. Értelmező rendelkezések 1. § E rendelet alkalmazásában
1. bruttó biztosítási díj: a biztosítás megvásárlójának számlázott díj;
2. együttbiztosítási társulás: a biztosítók által közvetlenül, alkuszon vagy ügynökön keresztül létrehozott csoport
– kivéve a biztosításjegyzési piacon létrejött olyan együttbiztosítási megállapodást, amelyben egy adott kockázat egy
bizonyos részét a vezető biztosító fedezi, a fennmaradó részt pedig az arra felkért társbiztosító –, amely
a) a kockázatok meghatározott csoportjára vonatkozó biztosítási szerződéseknek valamennyi részt vevő nevében és
számlájára történő megkötésében állapodik meg, vagy b) a biztosítók egyikét, közös alkuszt vagy közösen e célra létrehozott testületet meghatározott kockázati csoport
biztosításának nevében és javára való megkötésével és lebonyolításával bíz meg;
3. együtt-viszontbiztosítási társulás: a biztosítók által közvetlenül, alkuszon vagy ügynökön keresztül létrehozott
csoport – kivéve a biztosításjegyzési piacon létrejött olyan együttbiztosítási megállapodást, amelyben egy adott
kockázat egy bizonyos részét a vezető biztosító fedezi, a fennmaradó részt pedig az arra felkért társbiztosító –,
amelynek célja a) a kockázatok meghatározott csoportja tekintetében vállalt valamennyi kötelezettségüknek vagy kötelezettségeik
egy részének kölcsönös viszontbiztosítása, vagy b) esetenként az ugyanilyen kockázatcsoport viszontbiztosításának valamennyi résztvevő nevében és javára
történő elfogadása; 4. kapcsolt vállalkozás: olyan vállalkozás, a) amelyben a megállapodásban részt vevő vállalkozás közvetlenül vagy közvetve
aa) rendelkezik a szavazati jogok több mint felével,
ab) jogosult a felügyelő, ellenőrző, vagy irányító szerv, vagy a vállalkozás képviseletére jogosult szerv tagjai
több mint felének kinevezésére, vagy ac) jogosult a vállalkozás ügyeinek irányítására;
b) amely a megállapodásban részt vevő vállalkozások közül valamelyik tekintetében közvetlenül vagy közvetve az
a) pontban felsorolt jogokkal vagy hatáskörökkel rendelkezik; c) amely tekintetében a b) pontban említett vállalkozás közvetlenül vagy közvetve az a) pontban felsorolt jogokkal
vagy hatáskörökkel rendelkezik; d) amelyben a megállapodásban részt vevő valamely vállalkozás az a), b) vagy c) pontban említett vállalkozások
egyikével vagy közülük többel, illetve az utóbbi vállalkozások közül kettő vagy több együttesen az a) pontban
felsorolt jogokkal vagy hatáskörökkel rendelkezik; e) amelyben az a) pontban felsorolt jogokkal vagy hatáskörökkel együttesen rendelkeznek
ea) a megállapodásban részt vevő vállalkozások vagy azoknak az a)–d) pontban említett kapcsolt vállalkozásai,
vagy eb) a megállapodásban részt vevő egy vagy több vállalkozás vagy azoknak az a)–d) pontban említett egy vagy
több kapcsolt vállalkozása, valamint egy vagy több harmadik fél;
5. megállapodás: vállalkozások közötti megállapodás és összehangolt magatartás, valamint a Tpvt. 11. § (1) bekezdése
szerinti szervezeteknek a döntése; 6. részt vevő vállalkozás: a megállapodásban részt vevő vállalkozás és annak kapcsolt vállalkozásai;
7. újszerű kockázat: a) korábban nem létező kockázat, amely már létező biztosítási termék kiterjesztésének, továbbfejlesztésének vagy
helyettesítésének nem minősülő új biztosítási termék kidolgozását teszi szükségessé, illetve
b) kivételes esetben olyan kockázat, amelynek természete olyan jelentős mértékben megváltozott, hogy
lehetetlenné teszi a biztosításához szükséges biztosításjegyzési kapacitás megállapítását.
2. Közös összesítések, táblázatok és felmérések mentesülése 2. § (1) Az e rendeletben meghatározott feltételek szerint – a Tpvt. 17. §-ában meghatározott szempontokra figyelemmel,
a Tpvt. 16/A. § (1) bekezdésében meghatározott fenntartással – mentesül a gazdasági versenyt korlátozó
megállapodásokra vonatkozó, a Tpvt. 11. §-ában meghatározott tilalom alól a két vagy több, biztosítási tevékenységet
folytató vállalkozás között létrejött megállapodás, ha annak tárgya
a) meghatározott múltbéli kockázat biztosítása átlagos költségének kiszámítása (a továbbiakban: összesítés) vagy
– tőkefelhalmozást magában foglaló biztosítások vonatkozásában – halandósági táblázatok, illetve betegségek,
balesetek és rokkantság gyakoriságára vonatkozó táblázatok (ez utóbbiak a továbbiakban együtt: táblázatok)
készítésének céljából szükséges adatok közös összegzése és terjesztése, vagy
b) felmérések közös készítése az érdekelt vállalkozásokat érintő általános külső körülmények valószínű hatásáról,
vagy a meghatározott kockázatokra vagy kockázattípusokra vonatkozó jövőbeni biztosítási események
gyakorisága és mértéke vagy a különböző típusú befektetések jövedelmezősége vonatkozásában
(a továbbiakban: felmérések), valamint e felmérések eredményeinek terjesztése.
(2) Az (1) bekezdés szerinti mentesülés feltétele, hogy az összesítések, táblázatok vagy felmérések, illetve azok
eredményei a) az érintett biztosítók vagy biztosítottak egyikét se tegyék azonosíthatóvá;
b) összegzésük és terjesztésük során kifejezett utalás történjen arra, hogy nem kötelező jellegűek;
c) ne utaljanak a bruttó biztosítási díj mértékére;
d) méltányos feltételekkel és áron, bármiféle megkülönböztetés nélkül hozzáférhetőek legyenek minden olyan
biztosító számára – ideértve azokat a biztosítókat is, amelyek nem tevékenykednek azon a földrajzi vagy
árupiacon, amelyre az összesítések, a táblázatok vagy a felmérések eredményei vonatkoznak –, amely egy
példányt igényel belőlük; valamint e) méltányos feltételekkel és áron, bármiféle megkülönböztetés nélkül hozzáférhetőek legyenek a hozzáférést
meghatározott feltételek mellett, indokolt okból igénylő fogyasztói szervezetek vagy üzletfelek szervezetei
számára, kivéve, ha bizalmas kezelésük közbiztonság okokból indokolt.
(3) Az (1) bekezdés a) pontja szerinti mentesülés feltétele továbbá, hogy az összesítések vagy táblázatok készítéséhez
szükséges adatok közös összegzése és terjesztése a) statisztikailag kezelhető sokaság létrehozásához elegendő számú azonos vagy összehasonlítható kockázatokra
vonatkozó, több biztosítási évet felölelő megfigyelési időszak során gyűjtött adatokon alapuljon, amelyek alapján
különösen a következő számadatok nyerhetőek: aa) a biztosítási események száma az említett időszakban,
ab) a biztosított egyéni kockázatok száma a választott megfigyelési időszak minden egyes biztosítási évében,
ac) az említett időszak során bekövetkezett biztosítási eseményekre tekintettel kifizetett vagy kifizetendő teljes
összeg, ad) a biztosított tőke teljes összege a választott megfigyelési időszak minden egyes biztosítási évében;
b) a rendelkezésre álló statisztikai adatok biztosításmatematikai szempontból megfelelő részletességű lebontását
tartalmazza; valamint c) nem tartalmazza a biztonsági pótlékokat, tartalékokból származó jövedelmet, igazgatási vagy kereskedelmi
költségeket, adók vagy járulékok elemeit, és figyelmen kívül hagyja a befektetésekből származó bevételt és az
előre látható nyereséget. 3. § A 2. § szerinti mentesülés nem alkalmazható arra a megállapodásra, amelyben a részt vevő vállalkozások a 2. §
(1) bekezdés a) pontja szerinti összesítések vagy táblázatok, illetve a 2. § (1) bekezdés b) pontja szerinti felmérések
kizárólagos alkalmazásában egyeznek meg, vagy arra kötelezik magukat vagy más vállalkozásokat.
3. Meghatározott típusú kockázatok együttbiztosításának mentesülése 4. § (1) Az e rendeletben meghatározott feltételek szerint – a Tpvt. 17. §-ában meghatározott szempontokra figyelemmel,
a Tpvt. 16/A. § (1) bekezdésében meghatározott fenntartással – mentesül a gazdasági versenyt korlátozó
megállapodásokra vonatkozó, a Tpvt. 11. §-ában meghatározott tilalom alól az a megállapodás, amelyek a biztosítási
ágazatban működő két vagy több vállalkozás között, meghatározott típusú kockázatok együttbiztosítás vagy
együtt-viszontbiztosítás formájában történő együttes biztosítása céljából jöttek létre biztosítókból, vagy biztosítókból
és viszont-biztosítókból álló társulások létrehozására és működtetésére. (2) Az (1) bekezdés szerinti megállapodás akkor mentesül, ha
a) a megállapodásban részt vevő valamennyi vállalkozásnak joga van arra, hogy megfelelő felmondási idővel
jogkövetkezmények nélkül kiléphessen a társulásból; b) a társulás szabályai nem kötelezik a társulásban részt vevő egyik vállalkozást sem arra, hogy a társulás által
biztosított kockázatok bármelyikét teljes egészében vagy részben a társuláson keresztül biztosítsa vagy
viszontbiztosítsa, illetve nem korlátozzák a társulásban részt vevő egyik vállalkozást sem abban, hogy a társulás
által biztosított kockázatok bármelyikét teljes egészében vagy részben a társuláson kívül biztosítsa vagy
viszontbiztosítsa; c) a társulás szabályai nem korlátozzák a társulás vagy a részt vevő vállalkozások arra irányuló tevékenységét, hogy
meghatározott földrajzi területen előforduló kockázatokat biztosítsanak vagy viszontbiztosítsanak;
d) a megállapodás nem korlátozza a termelést vagy az értékesítést;
e) a megállapodás nem osztja fel a piacot vagy az ügyfeleket; valamint
f) az együtt-viszontbiztosítási társulásban részt vevő vállalkozások nem állapodnak meg a közvetlen biztosításért
felszámításra kerülő bruttó biztosítási díjakban. 5. § (1) A kizárólag újszerű kockázatok biztosítása céljából létrehozott együttbiztosítási és együtt-viszontbiztosítási társulások
a 4. § alapján a társulás első megalakításának időpontjától számított három évig mentesülnek.
(2) Az (1) bekezdés hatálya alá nem tartozó együttbiztosítási és együtt-viszontbiztosítási társulások a 4. § alapján akkor
mentesülnek, ha a társulásban részt vevő vállalkozások együttes piaci részesedése nem haladja meg
a) együttbiztosítási társulások esetében bármely érintett piac 20%-át, illetve
b) együtt-viszontbiztosítási társulások esetében bármely érintett piac 25%-át.
(3) A piaci részesedés kiszámításakor figyelembe kell venni
a) a megállapodásban részt vevő vállalkozás piaci részesedését a szóban forgó társuláson belül;
b) a megállapodásban részt vevő vállalkozás piaci részesedését azon más társuláson belül, amely ugyanazon az
érintett piacon működik, mint amelyen az a társulás, amelyben az adott vállalkozás részt vesz; valamint
c) a megállapodásban részt vevő vállalkozásnak piaci társulásokon kívüli részesedését ugyanazon az érintett piacon,
amelyen a szóban forgó társulás működik. (4) A piaci részesedést a biztosítási díjakból származó, előző naptári évi bruttó bevétel alapján kell kiszámítani. Ha
a biztosítási díjakból származó bruttó bevételre vonatkozó adatok nem állnak rendelkezésre, más megbízható piaci
információkon – különösen a nyújtott fedezetet vagy a biztosított kockázat értékén – alapuló becslés is felhasználható
a piaci részesedés megállapításához. (5) A piaci részesedést az előző naptári évre vonatkozó adatok alapján kell kiszámítani.
6. § (1) Ha egy kezdetben kevesebb, mint 20%-os piaci részesedéssel rendelkező, az 5. § (2) bekezdése szerinti
együttbiztosítási társulás piaci részesedése később 20% fölé, de legfeljebb 25%-ig emelkedik, a 4. § szerinti mentesülés
a 20%-os piaci részesedési küszöbérték első alkalommal történő átlépésének naptári éve utáni két egymást követő
naptári évben továbbra is alkalmazható. (2) Ha egy kezdetben kevesebb, mint 20%-os piaci részesedéssel rendelkező, az 5. § (2) bekezdése szerinti
együttbiztosítási társulás piaci részesedése később 25% fölé emelkedik, a 4. § szerinti mentesülés a 25%-os piaci
részesedési küszöbérték első alkalommal történő átlépésének naptári éve utáni egy naptári évig továbbra is
alkalmazható. (3) Az (1) és a (2) bekezdésben foglalt kedvezményeket nem lehet együttesen olyan módon alkalmazni, hogy annak
időtartama a két naptári évet meghaladja. 7. § (1) Ha egy kezdetben kevesebb, mint 25%-os piaci részesedéssel rendelkező, az 5. § (2) bekezdése szerinti
együtt-viszontbiztosítási társulások piaci részesedése később e fölé, de legfeljebb 30%-ig emelkedik, a 4. § szerinti
mentesülés a 25%-os piaci részesedési küszöbérték első alkalommal történő átlépésének naptári éve utáni két
egymást követő naptári évben továbbra is alkalmazható. (2) Ha egy kezdetben kevesebb, mint 25%-os piaci részesedéssel rendelkező, az 5. § (2) bekezdése szerinti
együtt-viszontbiztosítási társulás piaci részesedése később 30% fölé emelkedik, a 4. § szerinti mentesülés a 30%-os
piaci részesedési küszöbérték első alkalommal történő átlépésének naptári éve utáni egy naptári évig továbbra is
alkalmazható. (3) Az (1) és a (2) bekezdésben foglalt kedvezményeket nem lehet együttesen olyan módon alkalmazni úgy, hogy annak
időtartama a két naptári évet meghaladja. 4. Záró rendelkezések
8. § (1) Ez a rendelet a kihirdetését követő 15. napon lép hatályba.
(2) A rendelet hatályba lépését megelőzően már hatályba lépett azon megállapodások, amelyek megfelelnek az
e rendelet hatályba lépését megelőzően hatályos, a biztosítási megállapodások egyes csoportjainak
a versenykorlátozás tilalma alóli mentesítéséről szóló jogszabályi előírásoknak, az e rendelet hatályba lépését
követően egy évig továbbra is mentesülnek a gazdasági versenyt korlátozó megállapodásokra vonatkozó, a Tpvt.
11. §-ában meghatározott tilalom alól. (3) Hatályát veszti a biztosítási megállapodások egyes csoportjainak a versenykorlátozás tilalma alól
való mentesítéséről szóló 18/2004. (II. 13.) Korm. rendelet.
Orbán Viktor s. k.,
miniszterelnök


text:
152/2009. (X. 30.) KE határozata nyugállományú altábornagyi előléptetésről.
Az Alkotmány 30/A. § (1) bekezdés i) pontjában biztosított jogkörömben, a honvédelemről és a Magyar Honvédségről
 szóló 2004. évi CV. törvény 49. § (2) bekezdésének a) pontja alapján, a honvédelmi miniszter elő ter jesz tésére dr. Lontai
Lajos nyugállományú vezérőrnagyot 2009. október 23-ai hatállyal nyugállományú altábornaggyá előléptetem.
Budapest, 2009. október 16. Sólyom László s. k.,
köztársasági elnök


text:
1028/2011. (II. 22.) Korm. határozata a Sajó völgye egyes településeinek árvízi biztonságát hosszútávra megteremtő beruházásokról.
1. A Sajó völgye egyes települései árvízi biztonságának fokozása, az árvízveszély csökkentése érdekében a Kormány
egyetért az 1. mellékletben megjelölt feladatok elvégzésével.
Felelős: vidékfejlesztési miniszter
nemzeti fejlesztési miniszter Határidő: feladatonként az 1. mellékletben megjelöltek szerint
2. A Kormány felhívja a nemzeti fejlesztési minisztert, hogy az 1. melléklet I. 1. d) pontjában meghatározott, uniós
forrásból meg valósuló beruházást – az uniós források felhasználására vonatkozó eljárási szabályok keretei között –
kezelje kiemelt prioritásként.
Felelős: nemzeti fejlesztési miniszter
Határidő: azonnal 3. A Kormány felhívja a nemzetgazdasági minisztert, hogy az 1. pont szerinti feladatok végrehajtásának finanszírozáshoz
szükséges 7375 millió forint biztosításáról a 2011. évre intézkedjen.
Felelős: nemzetgazdasági miniszter
Határidő: azonnal 4. A Kormány egyetért azzal, hogy az 1. pontban írt feladatok, valamint az árvízi veszélyhelyzet megelőzéséhez szükséges
munkák végrehajtásába közcélú foglalkoztatottakat kell bevonni.
Felelős: nemzetgazdasági miniszter
vidékfejlesztési miniszter
közigazgatási és igazságügyi miniszter
belügyminiszter
Határidő: azonnal 5. Ez a határozat a közzétételét követő napon lép hatályba, amellyel egyidejűleg a Felsőzsolcán és környékén tervezett,
árvízkárok megelőzését szolgáló beruházások meg valósításáról szóló 1280/2010. (XII. 15.) Korm. határozat hatályát
veszti.
Orbán Viktor s. k.,
miniszterelnök


text:
1547/2019. (IX. 25.) Korm. határozata a Váci és Pápai Tankerületi Központ fenntartásában működő köznevelési intézmények infrastrukturális fejlesztésének megvalósításáról.
A Kormány
 1. egyetért a) a Pápai Tankerületi Központ fenntartásában működő Türr István Gimnázium és Kollégium (8500 Pápa,
Fő u. 10.) infrastrukturális fejlesztésének kormányzati magasépítési beruházásként történő előkészítésével, és
jóváhagyja a fejlesztés koncepcióját,
b) a Váci Tankerületi Központ fenntartásában működő Cházár András Egységes Gyógypedagógiai Módszertani
Intézmény, Szakiskola, Készségfejlesztő Iskola, Kollégium (2600 Vác, Március 15. tér 6.) infrastrukturális
fejlesztésének előkészítésével, és jóváhagyja a fejlesztés koncepcióját;
2. az 1. pont a)–b) alpontja szerinti fejlesztések előkészítésének kormányzati felelőseként a nemzeti vagyon kezeléséért
felelős tárca nélküli minisztert jelöli ki, az emberi erőforrások minisztere bevonásával;
3. az 1.  pont a)–b)  alpontja szerinti fejlesztések 7. és 12.  pont szerinti előkészítési fázisainak megvalósítására
a Beruházási Ügynökséget jelöli ki;
4. egyetért azzal, hogy az 1. pont a) alpontja szerinti fejlesztés keretében létrejövő vagyonelemek
a) az állami magasépítési beruházások megvalósításáról szóló 2018.  évi CXXXVIII.  törvény 4.  §
(7)–(8)  bekezdésében foglaltakkal összhangban Pápa Város Önkormányzatát mint a  fejlesztés helyszínéül
szolgáló ingatlan tulajdonosát illetik meg térítésmentesen,
b) a Pápai Tankerületi Központ vagyonkezelésébe kerüljenek;
 5. egyetért azzal, hogy az  1.  pont b)  alpontja szerinti fejlesztés keretében létrejövő vagyonelemek a Váci Tankerületi
Központ vagyonkezelésébe kerüljenek;
 6. az 1.  pont a)  alpontja szerinti fejlesztés előkészítése érdekében a  Beruházási Ügynökség által vállalható
kötelezettségek felső korlátjáról szóló 1776/2018. (XII. 21.) Korm. határozat 1. pontja szerinti kötelezettségvállalási
keret terhére a  Beruházási Ügynökség által vállalható kötelezettség összegét összesen 243  994  000 forintban
határozza meg;
7. az 1.  pont a)  alpontja szerinti fejlesztésnek a  Beruházás Előkészítési Alap felhasználásáról szóló 233/2018. (XII.  6.)
Korm. rendelet (a  továbbiakban: Korm. rendelet) 2.  § (2)  bekezdés c), e), l), n), o) és p)  pontja szerinti, 2019.  évi
pénzügyi teljesítéssel érintett előkészítési fázisaira összesen 37 675  000 forintot biztosít a  Magyarország 2019.  évi
központi költségvetéséről szóló 2018.  évi L.  törvény (a  továbbiakban: Kvtv.) 1.  melléklet XV. Pénzügyminisztérium
fejezet, 26. Központi kezelésű előirányzatok cím, 2. Központi tartalékok alcím, 4. Beruházás Előkészítési Alap
jogcímcsoport terhére azzal, hogy az előkészítési fázisokat legkésőbb 2020. október 31. napjáig kell megvalósítani;
8. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva a  Kvtv. 1.  melléklet XLIII. Az  állami vagyonnal kapcsolatos bevételek és kiadások fejezet,
3. Kiemelt kormányzati magasépítési beruházásokkal kapcsolatos kiadások cím, 3. Egyedi magasépítési beruházások
alcímet a  9. A  pápai Türr István Gimnázium és Kollégium infrastrukturális fejlesztése jogcímcsoporttal, valamint
a jogcímcsoporton belül az 1. Beruházás előkészítés jogcímmel egészíti ki;
Felelős: pénzügyminiszter
Határidő: azonnal 9. az Áht. 33.  § (2)  bekezdésében biztosított jogkörében eljárva, az  1.  pont a)  alpontja szerinti fejlesztés előkészítési
feladatainak finanszírozása érdekében 37 675  000 forint egyszeri átcsoportosítását rendeli el a  Kvtv. 1.  melléklet
XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím, 4. Beruházás
Előkészítési Alap jogcímcsoport terhére, a  Kvtv. 1.  melléklet XLIII. Az  állami vagyonnal kapcsolatos bevételek
és kiadások fejezet, 3. Kiemelt kormányzati magasépítési beruházásokkal kapcsolatos kiadások cím, 3. Egyedi
magasépítési beruházások alcím, 9. A  pápai Türr István Gimnázium és Kollégium infrastrukturális fejlesztése
jogcímcsoport, 1. Beruházás előkészítés jogcím javára, az  1.  melléklet szerint, az  elszámolás és a  fel nem használt
rész tekintetében visszafizetési kötelezettséggel;
Az átcsoportosítás tekintetében
Felelős: pénzügyminiszter
nemzeti vagyon kezeléséért felelős tárca nélküli miniszter
Határidő: azonnal
Az elszámolás és a fel nem használt rész visszafizetése tekintetében
Felelős: nemzeti vagyon kezeléséért felelős tárca nélküli miniszter
Határidő: 2019. december 31.
10. felhívja a  nemzeti vagyon kezeléséért felelős tárca nélküli minisztert és a  pénzügyminisztert, hogy gondoskodjon
a  6.  pont szerinti összeg 2020.  évi részének rendelkezésre állásáról a  Magyarország 2020.  évi központi
költségvetéséről szóló 2019. évi LXXI. törvény (a továbbiakban: Kvtv2.) 1. melléklet XV. Pénzügyminisztérium fejezet,
26. Központi kezelésű előirányzatok cím, 2. Központi tartalékok alcím, 4. Beruházás Előkészítési Alap jogcímcsoport
terhére, a Kvtv2. 1. melléklet XLV. Kiemelt kormányzati magasépítési beruházások fejezet javára;
Felelős: nemzeti vagyon kezeléséért felelős tárca nélküli miniszter
pénzügyminiszter
Határidő: a 2020. központi költségvetés végrehajtása során a felmerülés ütemében
 11. az 1.  pont b)  alpontja szerinti fejlesztés előkészítése érdekében a  Beruházási Ügynökség által vállalható
kötelezettségek felső korlátjáról szóló 1776/2018. (XII. 21.) Korm. határozat 1. pontja szerinti kötelezettségvállalási
keret terhére a  Beruházási Ügynökség által vállalható kötelezettség összegét összesen 240  641  000 forintban
határozza meg;
12. az 1.  pont b)  alpontja szerinti fejlesztésnek a  Korm. rendelet 2.  § (2)  bekezdés c), e), l), n), o) és p)  pontja szerinti,
2019. évi pénzügyi teljesítéssel érintett előkészítési fázisaira összesen 22 421 000 forintot biztosít a Kvtv. 1. melléklet
XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím, 4. Beruházás
Előkészítési Alap jogcímcsoport terhére azzal, hogy az előkészítési fázisokat legkésőbb 2020. október 31. napjáig kell
megvalósítani;
13. az Áht. 33.  § (1)  bekezdésében biztosított jogkörében eljárva a  Kvtv. 1.  melléklet XLIII. Az  állami vagyonnal
kapcsolatos bevételek és kiadások fejezet, 3. Kiemelt kormányzati magasépítési beruházásokkal kapcsolatos
kiadások cím, 3. Egyedi magasépítési beruházások alcímet a 10. A váci Cházár András Egységes Gyógypedagógiai
Módszertani Intézmény, Szakiskola, Készségfejlesztő Iskola, Kollégium infrastrukturális fejlesztése jogcímcsoporttal,
valamint a jogcímcsoporton belül az 1. Beruházás előkészítés jogcímmel egészíti ki;
Felelős: pénzügyminiszter
Határidő: azonnal 14. az Áht. 33.  § (2)  bekezdésében biztosított jogkörében eljárva, az  1.  pont b)  alpontja szerinti fejlesztés előkészítési
feladatainak finanszírozása érdekében 22 421  000 forint egyszeri átcsoportosítását rendeli el a  Kvtv. 1.  melléklet
XV.  Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
4.  Beruházás Előkészítési Alap jogcímcsoport terhére, a  Kvtv. 1.  melléklet XLIII. Az  állami vagyonnal kapcsolatos
bevételek és kiadások fejezet, 3. Kiemelt kormányzati magasépítési beruházásokkal kapcsolatos kiadások cím,
3.  Egyedi magasépítési beruházások alcím, 10. A  váci Cházár András Egységes Gyógypedagógiai Módszertani
Intézmény, Szakiskola, Készségfejlesztő Iskola, Kollégium infrastrukturális fejlesztése jogcímcsoport, 1. Beruházás
előkészítés jogcím javára, az 1. melléklet szerint, az elszámolás és a fel nem használt rész tekintetében visszafizetési
kötelezettséggel;
Az átcsoportosítás tekintetében
Felelős: pénzügyminiszter
nemzeti vagyon kezeléséért felelős tárca nélküli miniszter
Határidő: azonnal
Az elszámolás és a fel nem használt rész visszafizetése tekintetében
Felelős: nemzeti vagyon kezeléséért felelős tárca nélküli miniszter
Határidő: 2019. december 31.
15. felhívja a  nemzeti vagyon kezeléséért felelős tárca nélküli minisztert, hogy a  pénzügyminiszter bevonásával
gondoskodjon a  11.  pont szerinti összeg 2020.  évi részének rendelkezésre állásáról a  Kvtv2. 1.  melléklet
XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím, 4. Beruházás
Előkészítési Alap jogcímcsoport terhére, a Kvtv2. 1. melléklet XLV. Kiemelt kormányzati magasépítési beruházások
fejezet javára;
Felelős: nemzeti vagyon kezeléséért felelős tárca nélküli miniszter
pénzügyminiszter
Határidő: a 2020. központi költségvetés végrehajtása során a felmerülés ütemében
 16. felhívja a nemzeti vagyon kezeléséért felelős tárca nélküli minisztert, hogy
a) készítsen jelentést a  Korm. rendelet 8.  § (1)  bekezdése szerinti beszámolási kötelezettség teljesítése
érdekében a  7. és 12.  pontban meghatározott előkészítési fázisok végrehajtásának állapotáról, valamint
a felhasznált forrás összegéről,
Felelős: a nemzeti vagyon kezeléséért felelős tárca nélküli miniszter
Határidő: 2020. november 30.
b) az 1.  pont a)–b)  alpontja szerinti fejlesztések megvalósítására lefolytatott feltételes közbeszerzési
eljárások eredménye alapján készítsen előterjesztést a  Kormány részére a  fejlesztések megvalósításáról,
a  kivitelezésekhez kapcsolódó kötelezettségvállalási összegek és a  kifizetések ütemezésének, továbbá
az  emberi erőforrások minisztere közreműködésével az  üzemeltetési költségek, illetve a  Korm. rendelet
5.  § (2)  bekezdés c)  pontja szerinti vagyonkezelőre, üzemeltetőre, illetve használóra vonatkozó javaslat
bemutatásával.
Felelős: nemzeti vagyon kezeléséért felelős tárca nélküli miniszter
Határidő: a fejlesztések megvalósítását célzó feltételes közbeszerzési eljárásokat követően
Orbán Viktor s. k.,
 miniszterelnök


text:
1513/2016. (IX. 22.) Korm. határozata az üldözött keresztények segítéséért felelős helyettes államtitkár feladatellátásához szükséges intézkedésekről.
Az utóbbi években fellángoló, vallási okokból elkövetett agresszív támadások és terrorcselekmények a világ és így Magyarország
történelmi és vallási hagyományait veszélyeztetik. A Kormány felismerte a keresztény, európai kultúrát fenyegető veszélyt, ezért
fontosnak tartja a  világban élő keresztény közösségek védelmét és az  ezekben a  közösségekben élő családok támogatását.
A Kormány az üldözött keresztények megsegítésével kapcsolatos feladatok hatékony koordinációja érdekében a következőkről
határoz:
A Kormány
 1. felkéri a  miniszterelnököt, hogy nevezze ki az  üldözött keresztények segítéséért felelős helyettes államtitkárt
(a továbbiakban: helyettes államtitkár);
 2. egyetért azzal, hogy a  helyettes államtitkár irányítása alá tartozó szervezeti egységeknél 10 fős létszám álljon
rendelkezésre;
 3. felhívja a  nemzetgazdasági minisztert, hogy – az  emberi erőforrások minisztere bevonásával – gondoskodjon az
1. és 2. pontban meghatározott cél érdekében a helyettes államtitkár és az irányítása alá tartozó szervezeti egységek
2016. évi működésére 17  598  785 forintnak a  Magyarország 2016. évi központi költségvetéséről szóló 2015. évi
C. törvény XX. Emberi Erőforrások Minisztériuma fejezetben történő rendelkezésre állásáról;
Felelős: nemzetgazdasági miniszter
 emberi erőforrások minisztere
Határidő: 2016. október 15.
4. felhívja a  nemzetgazdasági minisztert, hogy – az  emberi erőforrások minisztere bevonásával – gondoskodjon az
1. és 2. pontban meghatározott cél érdekében a helyettes államtitkár és az irányítása alá tartozó szervezeti egységek
2017. évi működésére 98  265  950 forintnak a  Magyarország 2017. évi központi költségvetéséről szóló 2016. évi
XC. törvény XX. Emberi Erőforrások Minisztériuma fejezetben történő rendelkezésre állásáról;
Felelős: nemzetgazdasági miniszter
 emberi erőforrások minisztere
Határidő: 2017. január 31.
5. felhívja a  nemzetgazdasági minisztert, hogy – az  emberi erőforrások minisztere bevonásával – 2018. évtől
tartósan beépülő jelleggel gondoskodjon az  1. és 2.  pontban meghatározott cél érdekében a  szükséges források
rendelkezésre állásáról Magyarország központi költségvetésének a XX. Emberi Erőforrások Minisztériuma fejezetben.
Felelős: nemzetgazdasági miniszter
 emberi erőforrások minisztere
Határidő: a 2018. évi költségvetés tervezésével egyidejűleg
Orbán Viktor s. k.,
 miniszterelnök


text:
21/2016. (V. 20.) HM utasítása a határátlépéssel járó csapatmozgások engedélyezésének előkészítéséről.
A honvédelemről és a  Magyar Honvédségről, valamint a  különleges jogrendben bevezethető intézkedésekről szóló 2011. évi
CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (5) bekezdése alapján a következő
utasítást adom ki:
1. § (1) Az  utasítás hatálya a  Honvédelmi Minisztériumra (a továbbiakban: HM), a  honvédelmi miniszter közvetlen
alárendeltségébe tartozó szervezetekre, a honvédelmi miniszter közvetlen irányítása alá tartozó központi hivatalokra,
a Katonai Nemzetbiztonsági Szolgálatra (a továbbiakban: KNBSZ), valamint a Magyar Honvédség (a továbbiakban:
MH) katonai szervezeteire (a továbbiakban együtt: honvédelmi szervezetek) terjed ki.
(2) A  határátlépéssel járó csapatmozgások engedélyezésének kormányzati feladatairól szóló 190/2000. (XI. 14.)
Korm. rendelet (a továbbiakban: R.)
a) szerinti HM illetékes szervének feladatait a HM Védelemgazdasági Hivatal (a továbbiakban: HM VGH),
b) szerinti csapatmozgások előkészítéséért felelős szerv feladatait egy-egy adott ország vonatkozásában
a HM Nemzetközi Együttműködési Főosztály (a továbbiakban: HM NEF), gyakorlatok és kiképzések esetében
az MH Kiképzési és Doktrinális Központ (a továbbiakban: MH KDK) és
c) 3.  § (1)  bekezdése szerinti előterjesztés készítéséért felelős HM szerv feladatait a  HM Jogi Főosztály
(a továbbiakban: HM JF)
látja el. 2. § (1) A  csapatmozgásokban érintett honvédelmi szervezetek szolgálati úton az  MH KDK parancsnokának évente
szeptember 15-ig felterjesztik a  saját, valamint a  külföldi partnerszervezeteik részvételével a  következő évben
végrehajtásra kerülő, az R. 1. § (1) bekezdése szerinti csapatmozgások, illetve az R. 2. § (3) bekezdése szerinti katonai
kötelékmozgásnak megfelelő tevékenységek – az R. 1. számú melléklete szerint – összeállított listáját.
(2) A HM NEF a csapatmozgásokra vonatkozó – a külföldi katonai vagy diplomáciai szervtől érkezett – tervezési adatokat
szeptember 15-ig megküldi az MH KDK parancsnokának.
(3) Azon csapatmozgások és katonai kötelékmozgások adatait, amelyek tervezése nem az  (1)–(2)  bekezdésben
meghatározott honvédelmi szervezet feladatkörébe tartoznak, az érintett honvédelmi szervezet vezetője szeptember
15-ig közvetlenül küldi meg az MH KDK parancsnokának.
(4) Az MH KDK az (1)–(3) bekezdés szerinti adatok alapján összeállítja a csapatmozgások és katonai kötelékmozgások
következő évi tervét, az  R. 1. számú mellékletének megfelelő részletezettséggel. A  HM NEF, valamint a  Honvéd
Vezérkar alárendeltségébe tartozó honvédelmi szervezetek ennek alapján készíthetnek csapatmozgásokat is
tartalmazó tervezési iratot, parancsot, intézkedést.
(5) Az  R. 2.  § (4)  bekezdése szerinti, valamint a  külön közjogi engedélyhez kötött átvonulások igényeinek külföldi
bejelentését és azok adatait a HM NEF veszi át, és a továbbiakban az R. szerint jár el.
3. § (1) Az MH KDK a 2. § (4) bekezdése szerinti tervben a csapatmozgásokat és a katonai kötelékmozgásokat külön felsorolja.
 (2) Az MH KDK az R. 2. számú mellékletének megfelelően kiegészített adatokkal a 2. § (4) bekezdése szerinti, következő
évre vonatkozó tervet évente október 15-ig megküldi a HM JF-nek és a HM VGH-nak.
4. § (1) Gyakorlatok és kiképzések esetén a  határátlépéssel járó csapatmozgások tervezéséért felelős HM, valamint MH
szervek a tárgyévre vonatkozóan engedélyezett csapatmozgások között nem szereplő külföldi erők csapatmozgási
igényét nem fogadhatják el, külföldre irányuló magyar csapatmozgást pedig nem tervezhetnek vezetői jóváhagyás
nélkül.
(2) Az  (1) bekezdés szerinti vezetői jóváhagyást a határátlépés tervezett időpontja előtt legalább 90 nappal felmerült
igény esetén a Honvéd Vezérkar főnöke, 90 napon belül felmerült igény esetén a HM közigazgatási államtitkár adhatja
meg. Az elfogadott igényt soron kívül továbbítják a HM JF-nek és a HM VGH-nak.
(3) A (2) bekezdés szerinti döntésre vonatkozó kérelmet az MH KDK terjeszti fel a HM JF véleményének beszerzése után.
5. § Műveletekben történő részvétellel összefüggő, a tárgyévre vonatkozóan engedélyezett csapatmozgások között nem
szereplő esetekben a sürgősségi igényről a HM közigazgatási államtitkár dönt.
6. § (1) A HM JF jogosult állást foglalni – vitás esetben – abban a kérdésben, hogy adott katonai tevékenység az engedélyezés
szempontjából csapatmozgásnak minősül-e.
(2) A HM VGH a csapatmozgások technikai engedélyezése érdekében az adatokat nyilvántartásba veszi, és intézkedik
azon adatok pótlására, amelyek az R. 2. számú melléklete szerinti adattartalomhoz még szükségesek.
(3) A HM JF a csapatmozgás közjogi engedélyezéséről a vonatkozó országgyűlési határozat vagy a kormányhatározat
számának egyidejű megjelölésével soron kívül értesíti a HM VGH-t.
7. § (1) A tervezett magyar vagy külföldi csapatmozgással, illetve katonai kötelékmozgással érintett honvédelmi szervezetek
a  csapat vagy kötelék Magyarországra vagy Magyarországról történő útba indítása előtt legalább 40 nappal
közvetlenül a HM VGH-nak küldik meg az R. 2. számú mellékletének megfelelő, pontosított adatokat.
(2) A HM VGH a Magyarországra belépő külföldi csapat vagy kötelék esetében az R. 6. §-a szerint jár el, a külföldre irányuló
magyar csapat vagy kötelékmozgás esetében pedig a  Külgazdasági és Külügyminisztérium útján közvetlenül kéri
meg a diplomáciai engedélyt, és értesíti a KNBSZ-t.
(3) A  Magyarországra belépő, illetve áthaladó csapat vagy kötelékmozgás esetén a  HM VGH értesíti az  MH Katonai
Közlekedési Központ Központi Közlekedési Diszpécser Ügyeletét:
a) a katonai közlekedési feladatok végrehajtása,
b) az  autópályák, autóutak és főutak használatáért fizetendő, megtett úttal arányos díjról szóló 2013. évi
LXVII. törvény 9. §-a szerinti mentesség és
c) a  meghatározott össztömeget, tengelyterhelést és méretet meghaladó honvédségi járművek közúti
közlekedéséről szóló 32/2000. (XI. 22.) HM rendelet betartása
érdekében.
(4) A külföldi államok légtereinek igénybevételével járó csapatmozgások esetén a diplomáciai engedély beszerzéséhez
szükséges adatokat az  MH Légi Vezetési és Irányítási Központhoz kell benyújtani a  fogadó ország előírásainak
megfelelően.
(5) Külföldi légijármű részére ideiglenes határátkelőhely megnyitása esetén az ideiglenes határátkelőhely megnyitásával
összefüggő feladatok végrehajtásáról szóló 99/2011. (IX. 9.) HM utasítás alapján kell eljárni.
(6) A  diplomáciai engedély, a  haditechnikai termék kiviteli, illetve behozatali engedély megadása után az  adatokat
a  haditechnikai eszközök, anyagok és a  létszám tekintetében nem lehet nagyobb mennyiségre módosítani vagy
engedélytől eltérő új eszközökkel és anyagokkal kiegészíteni.
(7) A HM VGH a csapat vagy kötelék tényleges útba indítása előtt rendelkezésre bocsátja a vonatkozó jogszabályokban
előírt okmányokat, valamint a diplomáciai engedélyeket az érintett magyar honvédelmi szervezetek részére.
(8) A  csapatmozgásban érintett MH szerv vezetője az  MH KDK útján köteles meggyőződni arról, hogy a  tervezett
csapatmozgás jóváhagyása az évenként kiadásra kerülő, határátlépéssel járó csapatmozgások engedélyezéséről szóló
kormányhatározatban megtörtént.
8. § A HM VGH, illetve az érintett honvédelmi szervezetek feladatkörük szerint együttműködnek a Belügyminisztérium,
a  Külgazdasági és Külügyminisztérium, a  Nemzetgazdasági Minisztérium illetékes szerveivel, a  Nemzeti Adó- és
Vámhivatallal, valamint a külföldi polgári és katonai hatóságokkal. Ezen belül a HM VGH jogosult a határforgalom
és  a  vámeljárások során, valamint ezekkel összefüggésben operatív intézkedések megtételére, információ és
tájékoztatás adására, külföldi polgári és katonai hatóságokkal a közvetlen kapcsolatfelvételre és további belső eljárási
szabályok kidolgozására.
9. § Ez az utasítás 2016. június 1-jén lép hatályba.
10. § Hatályát veszti a  határátlépéssel járó csapatmozgások engedélyezésének előkészítéséről szóló 32/2001. (HK 9.)
HM utasítás.
Dr. Simicskó István s. k.,
 honvédelmi miniszter


text:
140/2015. (III. 18.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
országgyűlési és egyéni önkormányzati képviselőként, valamint polgármesterként a  közép-magyarországi régió,
különösen Nagykőrös érdekében végzett értékes és odaadó munkája elismeréseként
dr. Czira Szabolcs, Nagykőrös város polgármestere részére,
a nők közéleti szerepvállalásának erősítése és a  klasszikus, családközpontú nőideál népszerűsítése érdekében
végzett áldozatos munkája elismeréseként
Ékes Ilona, a Magyar Asszonyok Érdekszövetségének alapító elnöke részére a
MAGYAR ÉRDEMREND TISZTIKERESZTJE
 polgári tagozata kitüntetést adományozom. Budapest, 2015. március 9.
Áder János s. k.,
 köztársasági elnök


text:
331/2015. (VIII. 20.) KE határozata állampolgárság visszavonással történő megszüntetéséről.
Az Alaptörvény 9.  cikk (4)  bekezdés i)  pontja, valamint a  magyar állampolgárságról szóló 1993. évi LV. törvény
9.  §-a alapján – a  belügyminiszter BM/12239-2/2015. számú előterjesztésére – Lukács Eusebiu (születési hely, idő:
Nagybánya [Románia], 1983. december 9.) magyar állampolgárságát visszavonom.
Budapest, 2015. július 28. Áder János s. k.,
 köztársasági elnök


text:
1471/2011. (XII. 23.) Korm. határozata a 2011. költségvetési egyensúlyt megtartó intézkedésekről szóló 1316/2011. (IX. 19.) Korm. határozatban elrendelt zárolás csökkentésre változtatásáról és a rendkívüli kormányzati intézkedések előirányzat megemeléséről.
1. A Kormány a) az államháztartásról szóló 1992. évi XXXVIII. törvény (továbbiakban Áht.) 38/A. §-ában kapott felhatalmazás
alapján – figyelemmel a folyó évi hiány alakulására – a 2011. évi költségvetési egyensúlyt megtartó
intézkedésekről szóló 1316/2011. (IX. 19.) Korm. határozat (a továbbiakban: Korm. határozat) 1. c) alpontjában
előírt zárolás csökkentésre változtatását rendeli el; Felelős: nemzetgazdasági miniszter
fejezetet irányító szervek vezetői Határidő: azonnal b) az Áht. 26. § (4) bekezdésében kapott felhatalmazás alapján a Rendkívüli kormányzati intézkedések előirányzatot
az 1. mellékletben foglaltak szerint megemeli; Felelős: nemzetgazdasági miniszter
Határidő: azonnal 2. Ez a határozat a közzétételét követő napon lép hatályba.
3. A 2011. évi költségvetési egyensúlyt megtartó intézkedésekről szóló 1316/2011. (IX. 19.) Korm. határozat
2011. december 31-én hatályát veszti. Orbán Viktor s. k.,
miniszterelnök


text:
1409/2016. (VII. 29.) Korm. határozata a Magyar Nemzeti Múzeum parkolási szükségleteivel kapcsolatos intézkedési tervről.
A Kormány a Magyar Nemzeti Múzeum parkolási szükségleteinek kielégítése érdekében
 1. egyetért a 1088 Budapest VIII. kerület, Pollack Mihály tér alatt található, a Budapest belterület, 36561/0/A helyrajzi
számon nyilvántartott ingatlan (a továbbiakban: Ingatlan) legfeljebb 3 650 000 000 forint értékben az állam javára
történő megvásárlásával;
2. felhívja a  nemzeti fejlesztési minisztert, hogy – a  Magyar Nemzeti Vagyonkezelő Zártkörűen Működő
Részvénytársaság útján – gondoskodjon az  1.  pont szerinti Ingatlan megvásárlása érdekében szükséges
intézkedések megtételéről;
Felelős: nemzeti fejlesztési miniszter
Határidő: az adásvételi szerződés megkötésére: 2016. augusztus 31.
 a vételár megfizetésére: 2016. november 30.
3. az államháztartásról szóló 2011.  évi CXCV.  törvény 21.  § (6)  bekezdésében biztosított jogkörében eljárva
3  650  000 000 forint egyszeri átcsoportosítását rendeli el elszámolási, a  fel nem használt rész tekintetében
visszatérítési kötelezettséggel a  Magyarország 2016.  évi központi költségvetéséről szóló 2015.  évi C.  törvény
(a  továbbiakban: Kvtv.) 1.  melléklet XI. Miniszterelnökség fejezet, 32. Rendkívüli kormányzati intézkedések
cím terhére, a  Kvtv. 1.  melléklet XLIII. Az  állami vagyonnal kapcsolatos bevételek és kiadások fejezet,
2. Az  állami vagyonnal kapcsolatos kiadások cím, 1. Felhalmozási jellegű kiadások alcím, 1. Ingatlan-beruházások,
ingatlanvásárlás jogcímcsoport, 2. Az MNV Zrt. ingatlan-beruházásai, ingatlanvásárlásai jogcím javára, az 1. melléklet
szerint.
Az átcsoportosítás tekintetében:
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében:
Felelős: nemzeti fejlesztési miniszter
Határidő: 2016. december 15.
Orbán Viktor s. k.,
 miniszterelnök